Эрон яқин вақт ичида ядровий қуролга эга бўлади – Foreign Policy - EFFECT.UZ\nИсроил мудофаа вазири Бенни Ганц Foreign Policy журналига берган интервьюсида, Эрон икки ёки уч ой ичида ядровий бомба ишлаб чиқариш учун зарур материалларни қўлга киритишини ва бомба ишлаб чиқариш имкониятига эга бўлишини маълум қилди.\n“Ганцнинг маълум қилишича, Эронда битта ядровий бомба ишлаб чиқариш учун материални қўлга киритиш учун 2-3 ой бор”, – деб ёзди газета.\nЖурнал маълумотларига кўра, Ганц Эрон ядро остонасидан ўтишга муваффақ бўлса, минтақада ядровий қуролланиш пойгаси бўлиши мумкинлиги ҳақида огоҳлантирган.\nГазетанинг таъкидлашича, вазир, шунингдек, яқинда АҚШ қўшинларининг Афғонистондан чиқиб кетиши узоқ муддатда Эрон ва унинг тарафдорларига янада ишончли ҳаракат қилишига имкон бериши мумкинлигини айтди.\nЭслатиб ўтамиз, 2015 йилда Буюк Британия, Германия, Хитой, Россия, АҚШ, Франция ва Эрон ЖCПОАни имзоладилар. Бу келишув Теҳроннинг ядро қуролини олмаслигининг кафили сифатида Эрон ядровий дастурини чеклаш эвазига санкцияларни олиб ташлашни ўз ичига олган.\n2018 йил май ойида АҚШнинг ўша пайтдаги президенти Доналд Трамп ЖCПОАдан бир томонлама чиқиб кетишга ва Теҳронга нисбатан қаттиқ санкцияларни тиклашга қарор қилди.\nБунга жавобан Эрон ядровий тадқиқотлар, центрифугалар ва уранни бойитиш даражасини чеклашдан воз кечиб, шартнома бўйича ўз мажбуриятларини босқичма -босқич камайтирганини эълон қилди.\nВена шаҳрида ЖCПОАни тиклаш ва АҚШнинг Эронга қарши санкцияларини бекор қилиш бўйича музокаралар давом этмоқда; олтинчи раунд 20 -июнь куни якунланди.\nTeglar:Foreign Policy, Эрон\nСи Цзиньпин Байден таклифини рад этганми?\n«Олдимда «Тоттенхэм», «Рома», «Лион», «Байер» каби клублардан таклиф бор эди» – Сардор Азмун\nЭрон Афғонистонга ёқилғи экспортини тиклади


Saudi Arabian Airlines’нинг икккинчи учувчиси экипаж сардори парвоз пайтида вафот этгандан кейин самолётни бир ўзи қўндирди\n01:01 / 04.03.2016\nSaudi Arabian Airlines авиакомпаниясининг иккинчи учувчиси Ар-Риёд аэропортига бортида 220 йўловчи бўлган самолётни экипаж сардори парвоз вақтида вафот этгандан кейин бир ўзи қўндирди. Бу ҳақда Daily Mail нашри хабар бермоқда.\nНашр маълумотларига кўра, Биш шаҳридан Ар-Риёдга учаётган самолёт сардори самолётни қўндираётган вақтда юрак хуружидан вафот этган. Иккинчи учувчи бошқарувни ўзига олиб, самолётни эсон-омон қўндирган.\nУчувчи дарҳол тез ёрдам бригадасини чақиртирган. Бироқ шифокорлар етиб келгунча сардор вафот этиб бўлган. Тахминларча, унинг ўлими бир онда юз берган.


Британия учинчи маротаба локдаун эълон қилмоқчи — Sof.uz\nЖАҲОН 100,280,252 72,291,018 2,149,387\nБритания учинчи маротаба локдаун эълон қилмоқчи\n5.01 09:28 152 Тиббиёт\nБритания бош вазири Борис Жонсон мамлакатда коронавирус тарқалиши кучаяётгани сабабли янги миллий локдаун киритилишини эълон қилди. У бу ҳақда миллатга мурожаатида маълум қилган.\n“Вируснинг янги варианти қўрқинчли суръатлар билан тарқалмоқда. Шуниси аёнки, уни тўхтатиш учун учинчи миллий локдаун лозим”, деб айтган Жонсон. Унинг айтишича, бу чоралар коронавирусни назорат остига олишга ва мамлакатда катта кўламли эмлашни ўтказишга ёрдам беради.\nЖонсоннинг таъкидлашича, коронавируснинг янги штамми тез тарқалиши ҳукуматни хавотирлантирмоқда. У олимлар янги штамм аввалгиларига нисбатан 50-70 фоиз юқумлироқ эканини исботлашганини қўшимча қилган. Шу сабабли мамлакатдаги шифохоналар ҳар қачонгидан кўра катта зўриқиш ҳис қилмоқда ва янги чоралар қабул қилинмаса, соғлиқни сақлаш тизими ресурслари 3 ҳафтадан кейин поёнига етиши мумкин.\nЯнги чекловлар 5 январдан кучга киради. Британиядаги барча мактаблар масофадан ўқитиш тизимига ўтади.\nАсосий чекловлар эса 6 январдан жорий қилинади. Жумладан, бутун мамлакат бўйлаб мажбурий ўзини яккалаш жорий қилинади: фуқароларга фақат ишга бориш, озиқ-овқат ва биринчи эҳтиёж буюмларини харид қилиш, тиббий ёрдам олиш ёки спорт билан шуғулланиш учун уйларини тарк этишга рухсат берилади. Сурункали оғир касалликларга эга одамларга уйларини умуман тарк этмаслик тавсия қилинган.\nЖонсон яқин 3 ойда ўн миллионлаб британияликлар эмланишига умид қилаётганини қўшимча қилган.\n4 январда британиялик тиббий ходимлар ҳукуматга мурожаатларида мамлакатда эпидемиологик хавфлилик даражасини максимал – бешинчи даражага оширишга чақиришган. Уларнинг таъкидлашича, акс ҳолда соғлиқни сақлаш тизими тобора кўпаяётган беморлар оқимини эплай олмай қолади",- дея ёзмоқда Кun.uz.\n23.01 15:56 3134\n23.01 14:25 2859\n24.01 13:30 1746\nКеча, 10:17 1440\nКеча, 10:00 1068\nБугун, 03:36 17 Жамият\nБугун, 00:07 302 Жаҳон\nКеча, 23:02 28 Ўзбекистон\nКеча, 22:11 851 Ўзбекистон


Муҳаббат ТЎЛАХЎЖАЕВА КУЛГИ ОРТИДАГИ ДАРД – Jahon adabiyoti\nМуҳаббат ТЎЛАХЎЖАЕВА КУЛГИ ОРТИДАГИ ДАРД\nёхуд режиссёр Олимжон Салимов ижодига чизгилар\nТаниқли театр режиссёри, Ўзбекистон Санъат арбоби Олимжон Салимов етмиш ёшни қаршилади. Бутун онгли ҳаётини саҳна санъати, унинг бугунию истиқболига бағишлаган санъаткор доимо халқимиз ва маданий жамоатчилик эътирофида. Олимжон акани яқиндан кўрган-таниганлар яхши билади: у камтар, хокисор, оддий ва самимий инсон. Аммо ўз соҳасининг ҳақиқий билимдони, кенг тасаввурга эга ижодкор. Айни пайтда театрни бутун вужуди, борлиғи билан севади, бор дунёси, қувончу қайғусини шу ерда кўради ва фақат театрдагина ўзини руҳан хотиржам сезади. Режиссёр кундалигидаги қайдлар ҳам фикримизни қувватлайди: “Театр – бу жуда қизиқ, жуда содда ва жуда мураккаб организм. Азалдан театрнинг заҳматини тортиб, ўзини бахшида қилган кишилар уни катта оилага ўхшатганлар. Бу оилада ҳамма бир-бирини жуда яхши билади. Ҳамма ҳамма тўғрисида ҳамма нарсани билади. Лекин ҳамма ўзини ҳеч нарса билмайдигандек тутади”.\nДарвоқе, Олимжон Салимов “Жаҳон адабиёти” журналининг доимий ўқувчиси ва фаол тарғиботчиларидан бири. Журналимизнинг 20 йиллиги муносабати билан водий бўйлаб ўтказилган ижодий учрашувларда Олимжон ака ҳам иштирок этиб, тадбирларга ўзгача файзу шукуҳ бағишлади, китобхонлик, журналхонлик ҳақидаги мулоҳазаларини ёниб-куйиб сўзлаб берди. Журнал таҳририяти ҳам атоқли режиссёримизни қутлуғ ёши билан табриклаб, тўйхат сифатида театршунос олима Муҳаббат Тўлахўжаеванинг мақоласини тақдим этади.\nҲозирги замон ўзбек театрининг қиёфаси ҳақида мулоҳаза юритар эканмиз, энг аввало, жаҳон театр санъатининг ўзбек саҳна маданияти, хусусан, режиссурага таъсири, шу орқали янги мавзулар, шакллар, ифода воситаларининг кашф этилиши ҳақида гапирмоқ жоиз. Ўзбек театр санъатида дунё режиссурасининг илғор анъаналари руҳида ижод қилаётган режиссёрлар йўқ эмас. Ўзбекистонда хизмат кўрсатган Санъат арбоби, Ўзбекистон Республикаси Давлат мукофоти лауреати, “Фидокорона хизматлари учун” ордени соҳиби Олимжон Салимов ана шундай режиссёрлар сирасига киради.\nОлимжон Салимов режиссура соҳасига хийла кеч кириб келди. У Наманган вилоятининг Косонсой туманида, катта деҳқон оиласида туғилиб ўсган. Олимжон болалигида расм чизишга ишқибоз бўлиб, Тошкентда ўқишни орзу қилади. Мактабни тугатгач, ўзининг пейзажлари, натюрмортлари, портретларини олади-да, “Қайдасан, Тошкент” деб йўлга тушади. Театр олийгоҳининг бадиий куллиётида у дастлабки омадсизликка учрайди – Олимжоннинг ишлари синовларга бардош беролмади. Унга, аввал билим юртини тамомлаб, сўнг олийгоҳга ҳаракат қилиш лозимлигини айтишди.\nУ уйга мағлуб ҳолда қайтишни истамасди. Кимдир Салимовга актёрлик бўлимига ҳужжат топширишни маслаҳат берди, аммо бу ерда ҳам ишлари юришмади. Сўнгра бўлажак режиссёр Муқимий номидаги театрга саҳна ишчиси бўлиб ишга келди. Бир йил ўтиб, у барибир театр олийгоҳининг актёрлик курсига ўқишга киради. Олий ўқув юртини тамомлагач, Қўқон театрида роль ўйнашни бошлаб юборади. Салимовнинг ўзи эътироф этишича, ушбу театрда унга режиссёр етишмасди. Олимжон театр саҳнасида кўплаб жиддий ролларни ижро этади, аммо аксарият ҳолларда ўйнаган ролларидан кўнгли тўлмас, шу боис кўпинча постановкачи режиссёрлар билан баҳслашиб қолар, уларнинг спектаклларини аямай танқид қиларди. Охири унга роль бермай қўйишди ва у режиссёр бўлишга азму қарор қилди.\nНиҳоят унга илк бор омад кулиб боқди. Олимжон театр олийгоҳининг драма режиссёрлиги бўлимида сиртдан ўқиди. Курсга таниқли режиссёр, мўътабар ёшдаги мураббий Иосиф Радун раҳбарлик қиларди. Биринчи мустақил ишини у талабалик чоғи Қўқон театрида саҳналаштирди. Александр Вампилов пьесаси асосида “Қишлоқ ҳангомалари” номли диплом спектаклини ҳам шу театрда саҳнага қўйди.\n1984 йили Олимжон Салимов Фарғона мусиқали драма театрига постановкачи режиссёр бўлиб ишга жойлашади. Кўп ўтмай у шу театрга раҳбар этиб тайинланади. Фақат репертуарнигина эмас, балки спектаклнинг бадиий яхлитлиги, бадиий ва ғоявий мазмун-мундарижасини аниқлаш ҳамда шу асосда муайян ижодий вазифаларни белгилаш бўйича мураккаб ва машаққатли иш бошланиб кетди. Режиссёр ижодида аҳамияти муҳим, айтиш мумкинки, энг долзарб масала кўндаланг турарди – актёрларнинг образ устида қунт ва сабот ила иш олиб бориш масаласини узил-кесил ҳал этиш!\nИстеъдодли режиссёр Олимжон Салимов ижодининг ўзига хос, бошқалардан фарқ қилувчи жиҳати – каттаю кичик ҳар бир ишга сабр-тоқат ва кучли иштиёқ билан ёндашишдир. У спектаклларини мавжуд шароитдан келиб чиқиб саҳналаштирмайди, балки “ўз” пьесасини узоқ вақт қидиради. Драматург Шароф Бошбековнинг “Темир хотин” трагикомедияси муаллиф кўтариб чиққан муаммоларининг ўткирлиги билан уни ўзига тортди. Режиссёрнинг таъкидлашича, мана шу пьеса шарофати билан гапириш ман этилган нарсаларни саҳнада айтиш мумкин эди. Томошабин оддий тракторчи, катта ва бечораҳол оила бошлиғининг омадсиз тақдири ҳақидаги мунгли комедияни кўрди – у ҳар қандай орзу рўёбга чиқишига ишонади. Асар қаҳрамони Қўчқор омадсиз ва пала-партиш ҳаёт кечиради, ўзининг бахтли бўлишига кўзида ёш билан кулади. Унинг оқкўнгил, соддадил ва боёвгина ҳаёти ана шундай кулгили ва қайғули ҳолатлар қоришмасини ўзида мужассам этган.\nЎтган асрнинг 80-йиллари охирида театр танқидчилари О.Салимовнинг ушбу спектаклини кескин муҳокама қилди. Спектакль Бишкекдаги “Наврўз–89” минтақавий фестивалида томошабинлар томонидан қизғин кутиб олинди, якунда Гран-При мукофотига сазовор бўлди. Ҳали унчалик номи чиқмаган режиссёр театр кўригида бирданига қаҳрамонга айланди, унинг спектакли эса ўша давр учун долзарб бўлган муаммони ёрқин ифода этди.\nБишкекдаги театр фестивалида “Темир хотин” эришган муваффақият санъатда ўз ўрнини мустаҳкамлашга ҳаракат қилаётган жиддий режиссёр Олимжон Салимовнинг обрўсини кўтариб юборди. Энди олға қараб юриш учун йўл очилган эди. Ҳамза пьесаси бўйича саҳналаштирилган “Тошкентга саёҳат” спектакли кўпчиликни ҳушёр торттириб қўйди. Услуби жиҳатидан мазкур томоша “Темир хотин”нинг мутлақо акси эди. Спектакль жанри “масхарабозлар томошаси” деб номланган бўлиб, унда ҳазил-мутойиба, қизиқчилик устуворлик қиларди. Аммо томошабин режиссёр ечимини тўғри қабул қилди, у оддий шаҳарлик одамнинг таниш, овсар бойни аҳмоқ қилиши устидан қотиб-қотиб кулади.\n1993 йил Олимжон Салимовни пойтахтдаги Ёш томошабинлар театри бадиий раҳбарлигига таклиф қилишди. Бироз ўйлаб кўргач у рози бўлди ва кўп ўтмай ўзининг азалий орзусини рўёбга чиқаришга киришди. Таниқли ўзбек адиби Тоғай Муроднинг икки қиссаси бўйича ишланган “От кишнаган оқшом” спектакли инсценировкаси учун анча вақт ва куч сарфлади. Бўлажак спектаклнинг талқини, услубини аниқлаш осон бўлмади. Бош роль ижросини топиш ҳам ўзига яраша муаммоларни келтириб чиқарди. Аммо барчаси изга тушгач, ажойиб спектакль дунёга келди – унда инсон ҳаётининг фожиали тарихи ўз ифодасини топди, инсоннинг табиат билан ўзаро муросаси бузилиб, бир-бирига қарама-қарши ҳолатлар пайдо бўлгандаги салбий оқибатлар томошабинни чуқур ҳаяжонга солди.\nМазкур спектаклда Олимжон Салимов ташбеҳий-рамзийлик ва шартлилик йўлидан борди. Асарда инсонларнинг ўзаро муносабатларида мутаносибликларнинг йўқолиши муаммоси аниқ ифода этилади ва ор-номус, қадр-қиммат сингари энг оддий тушунчалар оёқости қилинган жаҳолат оламида бахт ҳақидаги некбин орзуларнинг емирилиши мавзуси ёрқин аксини топади. Оддий, бахтиқаро инсон ҳақидаги фожиали кечинмаларга бой, қайғули ва ғамгин қиссани театр жамоаси бадииятга бой, кескин, романтик жанрда ҳал қилади.\nФ.Аминов ижросидаги спекталь қаҳрамони Зиёдулла бу – оқкўнгил, содда-баёв, оддий одам, у инсонлар зулмига бардош беролмай, ўзбошимчалик ва сурбетлик олдида ожиз қолади. Ёмонликка бас келолмай, пировардида, ҳаётни тарк кетади. Финал ҳам қайғули, аммо унда инсонлар қалбининг тозариши, покланишига умид сақланиб қолади.\nШунингдек, Олимжон Салимов Ғарбий Европа мумтоз драматургиясиини ҳам эътибордан четда қолдирмади. У Мольернинг машҳур “Зўраки табиб” комедияси оҳангларида “Учар табиб” спектаклини саҳналаштирди. Режиссёр яна майдон театри анъаналарига мурожаат қилади ва қувноқ, истеҳзоли, турфа ҳаракатлар юзага келтиради, унда қаҳрамонлар тасодифий офатдан қутулиб қолган одамлар бўлиб улғаядилар. Шуни айтиш керакки, айнан мана шу спектаклда Салимов ўтган асрнинг 20-йилларида В.Тихонович асос солган анъаналарни давом эттирди, ўшанда у Ҳамза номидаги театрнинг бош режиссёри эди. К.Гольдонининг “Икки бойга бир малай”ини саҳналаштираётганида В.Тихонович актёрларга ўзбекча либос кийдирган, ўзбек уй-рўзғор анжомларидан фойдаланган, маҳаллий ҳаёт воқеаларини гавдалантирувчи интермедияларни спектаклга сингдириб юборган эди.\n2001 йилда Олимжон Салимов япон драматурги, театр назариётчиси Д.Киноситонинг “Турна патлари” пьесасига мурожаат қилди. Мазкур асарни муаллиф халқ афсоналари руҳида ёзган бўлиб, у Японияда илк бор 1949 йил саҳналаштирилади ва шундан кейин дунёнинг кўплаб театрларида саҳна юзини кўради. “Турна патлари” бугун ҳам жаҳон театрлари афишаларини безаб турибди.\n“Турна патлари” – гўзал япон эртакларидан бири бўлиб, унда ярадор турнани сақлаб қолган инсон ҳақида ҳикоя қилинади. Турна бир думалаб соҳибжамол қизга айланиб қолади. Оқкўнгил ва пок виждонли йигит қизни севиб қолади ва у билан оила қуради. Бироқ қиз оқ ва қора кучлар муроса қилолмайдиган муҳит ҳукмрон, балойи нафс йўлида одамлар бир-бирини “гўштини еяётган” жойда яшашга тоқати чидамайди. Бундай дунёда бахтли бўлиш мумкин эмас, деб ўйлайди-да, қиз севган йигитидан ҳам, бахтини тополмаган ёруғ дунёдан ҳам бирваракайига воз кечади.\nНиҳоятда мунгли эртак, аммо режиссёр хулоса чиқариш имконини томошабиннинг ўзига қолдиради. Режиссёр спектакль услубини безакларда, сценографик ечимда ифодалайди, қаҳрамонлар учун япон миллий либосларидан фойдаланади ва буни актёрларнинг ишончли, моҳирона ижроси билан уйғунлаштириб юборади, натижада шонли, жўшқин, ҳиссиётга тўлиб-тошган, тўлақонли рамзлар вужудга келади.\nЎзбек Миллий академик драма театри саҳнасида О.Салимов турли йилларда Саид Аҳмаднинг “Уфқ” романи, Абдулла Ориповнинг “Соҳибқирон Темур”, Винна Дельмарнинг “Омон бўлгин, азизим” асарлари асосида спектакллар саҳналаштирди.\n1996 йили Ҳамза номидаги (ҳозирги Ўзбек Миллий академик драма театри) театрда Ўзбекистон Қаҳрамони, Халқ шоири Абдулла Ориповнинг “Соҳибқирон Темур” пьесаси асосидаги постановкага О.Салимов бор куч-ғайратини сарфлади десак, хато бўлмайди. Режиссёр фикр-мушоҳадага бой спектакль яратиш йўлидан борди, унда буюк саркарда ва ҳукмдор Соҳибқирон Амир Темурнинг фожиали воқеаларга бой, мураккаб тақдири бадиий тусда гавдалантирилди.\nБундан бир неча йил муқаддам Олимжон Салимов Ўзбек Миллий академик драма театрида “Омон бўлгин, азизим” (Вина Дельмар) спектаклини саҳналаштирди.\nҲамза (ҳозирги Ўзбек Миллий академик драма театри) театрида эса 1977 йилдан “Ғариблар” номи остида саҳнага қўйилганди. Афсонавий актёрлар Сора Эшонтўраева ва Наби Раҳимов яратган образлар ҳали-ҳануз улуғ ёшдаги театр ихлосмандлари қалбини ҳаяжонга солади.\nМазкур пьесага ёндашар экан, О.Салимов ўз спектаклига бошқача ном қўйди: “Омон бўлгин, азизим”. Бу билан режиссёр драматургия манбасини ёлғизликка маҳкум этилган кекса ёшдаги одамлар фожиасини очиб бериш миссиясида талқин этмайди. У бутун фикру зикрини қаҳрамонлар ботини, уларнинг руҳий изтироблари ва ниҳоят, ҳар қандай қийинчилик, маиший биқиқликка қарамай, бир-бирига бўлган муҳаббатини йиллар оша омон-эсон сақлаб келаётган икки улуғ одамнинг борлиқ дунёсини ифодалашга ҳаракат қилади.\nРежиссёр пьесанинг асосий ғоясини имкон қадар чуқурроқ, аниқроқ ифодалашга, унинг бугунги ижтимоий ҳаёт, давр учун нечоғлик зарур эканини кўрсатишга ҳаракат қилади.\nМустақиллик йиллари ўзбек театрида театр маданиятларининг ўзаро ҳамкорлик жараёни кучайди. Репертуар манбаларининг кенгайгани, саҳна ижодкорларининг янги-янги воситалар устида изланишлар олиб бораётгани фикримизни тасдиқлайди. Бу ўринда рамзийлик ва шартлиликка қурилган театрни ҳам, рақс ва нафосат театрининг жўшқин бадииятини ҳам кўриш мумкин. Бу жиҳат яна театримиз режиссёрларининг Ғарбий Европа мумтоз драматургиясига мурожаатида ҳам кўзга ташланмоқда.\nИталиянинг Ўзбекистондаги элчихонаси саъй-ҳаракатлари ва кўмаги билан Тошкент театрлари саҳналарида итальян драматургияси асосида саҳналаштирилган томошалар пайдо бўлди. К.Гольдонининг “Икки бойга бир малай” ва “Меҳмонхона бекаси”, Н.Макиавеллининг “Мандрагора” асарлари Ўзбекистон давлат рус академик драма театрида, К.Гоццининг “Маликаи Турандот”и Ўзбекистон Ёшлар театрида саҳналаштирилди. 2001-2002 йилги мавсумда О.Салимов Респубика Ёш томошабинлар театри саҳнасида К.Гоццининг эртак-пьесаси бўйича “Қирол оҳу” спектаклини саҳналаштирди.\nРежиссёр олдида ўз ечимини кутаётган икки муҳим вазифа турарди. Бир томондан, эртакнинг мантиқий асосини иложи борича кескин ва долзарб шаклда очиб бериш, иккинчидан эса актёрлик ижросида театр ниқобининг маълуму машҳур усулига аниқроқ амал қилиш зарур эди. Саҳналаштирувчи режиссёр театрнинг комедия дель арте услубига мурожаат қилади, ниқоблар табиати, унинг фавқулодда хусусиятларини ўзлаштиришга ҳаракат қилади. Шуни айтиш керакки, К.Гоццининг мазкур пьесаси ўзбек саҳнасида ҳеч қачон қўйилмаган. Жаҳон театрлари саҳналарида муттасил муваффақият ила ўйналиб келинаётган “Маликаи Турандот”дан фарқли ўлароқ унинг саҳна қисмати турфа талқинларга бой эмас. Воқеалар ҳам жўшқинлик билан содир бўлмайди, аммо у эртакнинг тасодифий эврилишларни қандайдир фусункор муҳит билан ифодалаб беради. Қолаверса, унда Гоцци фақат бир мартагина дель арте театрининг тўрт машҳур ниқобидан бири бўлмиш Тартальяни фожиали шахсга айлантиради.\nО.Салимов пьеса матни устида жиддий ва машаққатли иш олиб борди, уни “Икки мўъжиза” номи билан саҳналаштирди ва спектакль жанрини “қайғули кулги” дея белгилади. Дарҳақиқат, спектаклдаги мутакаббир бош вазир ва қирол Дерамонинг шахсий котиби Тартальянинг тақдири қайғули ва шу билан бирга кулгили ҳамдир. Унинг ҳаётдан кўзлаган мақсади ҳокимиятни қўлга киритиш, қиролнинг тан маҳрами, соҳибжамол ва ёш Анжеланинг юрагини зўравонлик йўли билан забт этишдир.\nЛекин спектакль фақат шундангина иборат эмас. Ундаги асосий ғоя ҳокимиятга эга бўлиш хоҳишининг соф ва самимий муҳаббат қудрати, вафо ва ихлос кучи билан тўқнашувидир. Барча эртакларда бўлганидек якунда эзгулик ёвузлик устидан ғалаба қилади. Ва, албатта, ҳаммаси яхшилик билан тугайди, унда гўзал муҳаббат устун келади, қабоҳат эса мағлуб бўлади. Қирол Дерамо ва гўзал Анжеланинг қалблари яна туташади, Тарталья эса ҳалок бўлади. Бор гап шу. Бироқ ушбу спектаклнинг киши қалбини ўзига ром этувчи яна бир жиҳати мавжуд.\nАввало шуни айтиш ўринлики, эртак сюжети оддий бўлиб кўрингани билан Гоццининг мазкур пьесаси ўзига яраша мураккаб асар. Бу саҳна воситаларини танлашда, актёрларнинг ижро услубида яққол кўринади. Биргина шўх-шодон ва ишқий саҳналар афсонавий манзаралар билан шундай уйғунлашиб кетадики, қирол Дерамонинг оҳуга, Тартальянинг қиролнинг ўзига айланиб қолишига ишонмасдан иложингиз қолмайди.\nКарло Гоцци драматургиясига, дель-арте театри услубиятига мурожаат қилар экан, О.Салимов ўз олдига ғайриоддий вазифалар қўяди. Ботинан театр учун бу спектакль энг аввало актёрлар кучининг синови бўлиб хизмат қилган. Асосий натижалар эса кутилганидан ҳам аъло даражада бўлди. Режиссёрнинг актёрлар билан олиб борган машаққатли, пухта иши, унинг сабр-тоқат ва бир мақсадга йўналтирилган саъй-ҳаракатлари ўз самарасини берди. Шу билан бирга “Қирол оҳу” спектакли постановкаси О.Салимов ижодий фаолиятида режиссёрнинг янги-янги имкониятлари учун йўл очди. Мазкур спектакль режиссёрнинг ижодий новаторликка асосланган ноёб тажрибасини акс эттирди.\nРежиссёр Олимжон Салимов босиб ўтган ижодий йўлга назар ташлар эканмиз, аввало, унинг янги ғоялар, мавзулар, янги ифода воситалари, янги саҳна тилини қидириб топишдаги жасорати яққол кўзга ташланади. Ўзининг ижодий амалиётида режиссёр саҳнанинг теша-тегмаган қонунларига амал қилади – драматургик ашёга ҳаққоний ва чуқур кириб боради ва шундан кейингина саҳна кенглиги, актёрлар ижросига ўзининг тушунчаси, қарашлари, нигоҳи билан ёндашади. Ўйлаймизки, режиссёрни олдинда кўплаб ижодий ғоялар, ҳал этилмаган вазифалар кутиб турибдики, уларнинг амалий рўёби ўзбек театрини юксак парвозларга чорлаши аниқ.


Дунë, 22 январ 2006\n22 январ 2020, Тошкент вақти: 21:49\nМутахассислар: терроризмга қарши курашда мусулмонлар фаол иштирок этиши керак\n2001 йил 11 сентябрда АҚШга қарши террор ҳужумлари уюштирилганидан кейин Вашингтон расмийлари терроризмга қарши уруш эълон қилди. АҚШ бу Исломга қарши уруш эмаслигини кўп марта таъкидлашига қарамай, аҳолисининг аксарияти мусулмон бўлган давлатларда Ғарбга, хусусан АҚШга қарши кайфиятлар кучая бошлади. Аммо экстримистик ва террорчи гуруҳлар АҚШ етакчилигидаги урушни Исломга қарши уруш, дея тарғиб қила бошлади. Исломшунос олимлар Ғарб ва мусулмон давлатларида бундай тарғиботга қарши чора кўрилиши лозим, деган фикрда.\nТуркманистон президентининг Москва сафари\nЎз мамлакатидан ташқарига камдан-кам сафар қиладиган Туркманистон президенти Сапармурод Ниёзов 22 январ куни Москвага боради. Россия президенти Владимир Путин билан музокара чоғида Ниёзов асосан газ масаласини муҳокама қилишни режалаган. Туркманистон ўзининг табиий газини Россияга қарашли қувурлар орқали экспорт қилади. Яқинда Россия ва Украина ўртасида газ нархи борасида юзага келган бўҳронни ҳал этишда Туркманистон гази муҳим рол ўйнади. Туркманистон раҳбари Москва сафари давомида Газпром ширкатидан газ учун тўланаётган хақ оширилишини талаб қилиши ҳам кутилмоқда.\nУсама бин Ладин янги ҳужумлар билан таҳдид қилмоқда\nА.Арал Ал-Қайда раҳбари Усама бин Ладин яна бир бор овози туширилган аудио тасма орқали АҚШга қарши янги ҳужумлар билан таҳдид қилмоқда. Шу билан бирга у Ироқ ва Афғонистонда қайта қуришга имкон бериш учун сулҳ тузишни ҳам таклиф этмоқда. Аммо Оқ Уй бундай сулҳ таклифини рад этди. АҚШ разведка хизмати собиқ ходими фикрича¸ бин Ладеннинг таҳдиди ҳам¸ таклифи ҳам асоссиз бўлиши мумкин.\nЭрон-Сурия: Тобора яккаланиб қолаётган лидерлар бир-бирига кўмак кўрсатмоқчи\nЭрон президенти Маҳмуд Аҳмадийнажот пайшанба куни Сурия пойтахти Дамашққа икки кунлик ташриф билан сафар қилди.


Ибрагимович "Милан"да қолишни хоҳлаяпти, аммо...\n16 июнь, 2020, 21:59\nУнда бошқа вариантлар ҳам бор.\n“Милан” форварди Златан Ибрагимович ҳозирча янги мавсумни қаерда бошлаши ҳақида якуний қарорга келгани йўқ.\nCorriere della Sera нашри тарқатган хабарга кўра, 38 ёшли швециялик футболчи “россонерилар” сафида қолишни истамоқда. Аммо, шу билан бирга у ерда йилига 6 миллион евро маош олишни ҳам хоҳлаяпти. Бу эса ўз навбатида “Милан” директори Иван Газидисга ёқмаяпти.\nЗлатанда шунингдек Б Серияга чиққан “Монца” клуби ҳам қизиқмоқда. Ушбу жамоа эса Ибрагимович учун яхши таниш бўлган Сильвио Берлусконига тегишли. Уни “Милан”нинг собиқ раҳбари Адриано Галлиани бошқармоқда.\nБундан аввалроқ Ибрагимович ўзига тегишли бўлган Швециянинг «Хаммарбю» клубида ҳам ўйнаши мумкинлиги ҳақида хабарлар тарқалган эди.\nРангник, ким у ўзи? Златан "Милан"ни бошқариши мумкин бўлган асосий номзод ҳақида фикрини билдириб ўтди\nИбрагимович: Златан - Европа лигасида ўйнайдиган футболчи эмас\n"Милан" - "Ювентус". Таркиблар маълум. Ибрагимович - Роналду қарама-қаршилигини кўрамизми?


Сиёсий ҳуқуқ, эркинлик ва бурчлар\nСиёсий ҳуқуқ ва эркинликлар дейилганда инсонларнинг бевосита сиёсий манфаатларига тегишли ҳуқуқлар тушунилади. Сиёсий ҳуқуқларнинг муҳим хусусияти биринчидан, мамлакат ҳаётидаги сиёсий жараёнлар ва давлат ҳокимиятини амалга оширишда, иштирок этиш имкониятларини ифодалайди.\nИккинчидан сиёсий ҳуқуқлар бевосита фуқаролик билан боғлиқ ҳисобланади.\nХорижий мамлакатлар конституциявий ҳуқуқида сиёсий ҳуқуқларга жумласига қуйидагилар киради:\nсайлаш ҳуқуқи, шу жумладан фаол сайлов ҳуқуқи, яъни сайлаш ҳуқуқи, пассив сайлов ҳуқуқи, яъни сайланиш ҳуқуқи, сайлов органларини шакллантиришда қатнашиш ҳуқуқи.\nбирлашма, уюшма ва ассоциацияга кириш ҳуқуқи;\nйиғилиш ва манифестацияда иштирок этиш.\nЭркин хабар тарқатиш, эркин фикрлаш, сўзлаш, эркин матбуот ва бошқа оммавий ахборот воситалари шулар жумласига киради.\nПетиция (арзнома) ҳуқуқи. Бу ҳокимиятга ариза, шикоят ва таклифлар билан чиқишларни ўз ичига олади.\nЖабр-зулмга қарши кураш ҳуқуқи ва бошқалар.\nФуқароларнинг давлат ишларини бошқаришда, давлат ҳокимияти органлари ва маҳаллий ўзини ўзи бошқариш органларини сайлов йўли билан шакллантиришда иштирок этиш ҳуқуқи энг муҳим сиёсий ҳуқуқлардан бири ҳисобланади, чунки ушбу ҳуқуқ орқали фуқаролар давлат ва жамият ишларини бошқаришда иштирок этадилар.\nИспания Конституциясининг 23-моддасида “Фуқаролар оммавий ишларда бевосита ёки сайловчи вакиллар орқали қатнашиш, шунингдек, қонунларда кўрсатилган талабларга мувофиқ оммавий функция ва мажбуриятларга киришда тенг ҳуқуққа эгадирлар. Одатда, бу ҳуқуқ конституцияларда турли хил ҳуқуқ ва эркинликлар йиғиндиси сифатида берилиб, гоҳида мажбуриятларга илова қилинади”\nОзарбайжон Республикаси Конституциясининг 55-моддасига кўра, фуқаролари давлатни бошқаришда иштирок этиш ҳуқуқига эгадирлар. Улар бу ҳуқуқни бевосита ўзлари ёки вакиллари орқали амалга оширишлари мумкин.\nБеларуссия Республикаси Конституциясининг 37-моддасига кўра, фуқаролар давлат ишлирини ҳал қилишда ҳам бевосита, ҳам эркин сайлаб қўйиладиган вакиллар орқали иштирок этиш ҳуқуқига эгадирлар.\nФуқароларнинг жамият ва давлатни бошқаришда бевосита иштирок этиши референдумлар ўтказиш, қонун лойиҳаларини ҳамда республикавий ва маҳаллий аҳамиятга эга бўлган масалаларни муҳокама қилиш билан, қонунда белгиланган бошқа усуллар билан таъминланади.\nБеларуссия Республикасининг фуқаролари қонунда белгиланган тартибда давлат ва жамият ҳаётига доир маслаларни республикавий ва маҳаллий йиғилишларда муҳокама қилишда иштирок этадилар.\nУмуман олганда, давлат ва жамиятни бошқаришда иштирок этиш ҳуқуқи фуқароларга мамлакатдаги сиёсий жараёнларда, давлат ҳокимияти органларини шакллантиришда қатнашиш имконини беради.\n2-§. Сайловҳуқуқи: актив, пассив сайловҳуқуқи\nСайлов ҳуқуқи - бу инсон ва фуқарларнинг муҳим сиёсий ҳуқуқларидан бири бўлиб, уни биз иккига ажратамиз: объектив сайлов ҳуқуқи ва субъектив сайлов ҳуқуқи.\nОбъектив сайлов ҳуқуқи деганда, сайлов ҳуқуқи нормалари тизими, яъни асосини ташкил қилувчи принциплар, тизимлар, тартиб, жараён ва сайловни ташкил қилиш кафолатлари тушунилади.\nСубъектив сайлов ҳуқуқи дейилганда эса давлат томонидан маълум бир шахснинг сайловда қатнашишини (пассив сайлов ҳуқуқи ёки актив сайлов ҳуқуқи) таъминланишининг кафолатланишини тушунамиз.\nЭркин сайлов ҳуқуқининг амалга оширилиши, эркин ҳамда чинакамига ифода этиладиган халқ иродаси ҳокимият ва ҳар қандай ҳукумат қонунийлигининг асоси эканлиги ва ҳар бир шахснинг ўз давлатини бошқаришда бевосита ёки ўз вакиллари орқали қатнашиш ҳуқуқи кўпгина халқаро ҳужжатларда , жумладан, ЕХҲТнинг Копенгагенда қабул қилинган ҳужжатида ҳам таъкидланган. Ушбу ҳужжат талабларига кўра «Иштирок этувчи давлатлар тегишинча ўз фуқароларининг бевосита ёки ҳақиқий сайлов жараёнида ўзлари эркин сайлайдиган вакиллар орқали мамлакатни бошқаришда қатна-шиш ҳуқуқларини ҳурмат қиладилар» . Бу ҳуқуқнинг амалга оши-рилиши учун яратилган имкониятга қараб у ёки бу давлатнинг қай даражадаги демократия асосида яшаётганлигига баҳо бериш мумкин.\nФуқароларнинг сайлов ҳуқуқларини ўз навбатида актив ва пассив сайлов ҳуқуқларига бўлиш мумкин.\nАктив сайлов ҳуқуқи – (яъни сайлаш ҳуқуқи) бевосита демократиянинг кўринишларидан бири бўлиб, у фуқароларнинг давлат ва жамият ишларини бошқаришда, ўз вакилларини сайлаш билан иштирок этишларини кўзда тутади. Бу ҳуқуққа қонунда белгиланган маълум ёшга етган, муомалага лаёқатли мамлакат фуқароларигина эга бўладилар.\nЁш цензи турли мамлакатларда турлича белгиланиши мумкин. Бразилии, Эрон, Кубада фуқаролар 16 ёшдан, Индонезияда 17 ёшдансайлашҳуқуқигаэгабўлса, айрим мамлакатларда сайлаш ҳуқуқини олишга бўлган чегара анча юқори қўйилган. Масалан, Малайзия, Марокаш, Латвия,Боливиядафуқаролар 21 ёшгатўлгандан кейингина сайлаш ҳуқуқига эга бўлишади. Россияда 2002 йил 20 декабрда қабулқилинган Қонунга кўра сайлов кунигача 18 ёш гатўлган Россия фуқароси сайлаш ҳуқуқига эга. Францияда ҳам сайлов ҳуқуқига эга бўлиш учун белгиланган ёш 1974 йил 5 июлдаги қонун билан 18 ёш қилиб белгиланган. Қирғизистонда ҳам сайлов ҳуқуқига эга бўлиш учун фуқароларниг 18 ёш гатўлган бўлиши кераклиги 1999 йил 29 апрелда қабул қилинган Қирғизистон Республикасидасайловлар тўғрисидаги Кодекс билан белгилаб қўйилган.\nФуқаролик цензи барча давлатларда одатий шартга айланган бўлсада, баъзи ҳолларда бундай цензнинг йўқолиб кетишини ҳам кузатиш мумкин. Масалан, ўзига хос тузилма бўлган Европа Иттифоқининг Парламентига сайловлар пайтида Францияда бўлган Германия фуқароси Франциянинг Европа Иттифоқи Парламентига вакили учун овоз бериш ҳуқуқига эга. Буқоида Европа Иттифоқигаасоссолган 1992 йилгиМаастрихтШартномасидакўздатутилган.\nПассив сайлов ҳуқуқи – (яъни сайланиш ҳуқуқи) давлат ҳокимияти вакиллик органлари ёки маҳаллий бошқаруви органларига маълум ёшга етган, муомалага лаёқатли фуқароларнинг сайланиш ҳуқуқидир.\nТурли давлатларда маълум давлат органларига сайланиш учун белгиланган ёш чегараси турлича бўлиши мумкин.\nАктив сайлов ҳуқуқидаги ёш цензи маълум давлатларда аҳоли-нинг барча қатлами учун бир хил белгиланса, пассив сайлов ҳуқуқида ёш цензи номзоднинг қайси органга сайланаётганлигига қараб турлича белгиланиши мумкин. Масалан, Францияда Миллий Мажлис депутатлигига, Республика Президентлигига ва Европа Парламентига номзоди қўйилган шахс 23 ёшга тўлган бўлиши, Сенатга сайланиш учун эса 35 ёшга тўлган бўлиши шарт . Бундан ташқари, барча номзодларнинг ҳарбий хизматни тўлиқ ўтаган бўлиши ҳам талаб қилинади.\nСайловлар ўтказиш жараёнида хорижий ҳамда миллий кузатувчиларнинг ҳозир бўлиши сайлов ўтказиладиган давлат учун сайлов жараёнининг обрўсини ошириши мумкин эканлиги халқаро ҳужжатларда эътироф этилган . Бундай кузатувчилар сайлов жараёнига аралашмаган ҳолда маълум давлатда фуқаролар сайлов ҳуқуқларининг амалга оширишлари учун қай даражада шароит яратилганлигига ва шунинг натижаси ўлароқ мамлакатдаги демократик жараённинг қандай кечаётганлигига баҳо берадилар.\nХорижий мамлакатлар конституциявий ҳуқуқида абсентеизм деб аталадиган ибора мавжуд бўлиб, ушбу ҳолат сайловларда ва референдумларда ихтиёрий иштирок этиш ёки ихтиёрий қатнашмасликни ифодалайди. Бунда сайловчилар ўз ихтиёрлари билан сайловларда қатнашмайдилар, чунки ким депутат бўлиши, ким давлат бошлиғи бўлиши, қўйилган масаланинг қандай ҳал қилиниши уларни қизиқтирмайди. Бу эса давлат барқарорлигига хавф соладиган даражадаги оқибатларга олиб келиши мумкинки, буни 2002 йилда ўтказилган Франция Президенти сайловлари мисолида кўриш мумкин . Бундай ҳолатни бошқа хорижий мамлакатлар тажрибасида ҳам учратиш мумкин.\n3-§. Жамоат бирлашмаларига уюшиш ҳуқуқи\nЖамоат бирлашмаларига уюшиш ҳуқуқи фуқароларнинг энг муҳим сиёсий ҳуқуқларидан бўлиб ҳисобланади.\nЧунки, мазкур ҳуқуқ фуқаролар сиёсий ҳаётининг асосий жиҳатини ташкил этади. Унинг асосий мақсади ҳар бир фуқарони сиёсий ва ижтимоий ҳимоя билан таъминлашдан иборат. Хорижий мамлакатларда бу ҳуқуқ Конституциявий жиҳатдан мустаҳкамланган бўлиб, бу ўз навбатида уни амалга оширилишини кафолатлайди.\nМасалан, Болгария Республикаси Конституциясининг 44-модда-сида “фуқаролар эркин равишда бирлашишлари мумкин” деб белги-лаб қўйилган.\nБиз буни бошқа мамлакатлар Конституцияларида ҳам кўриши-миз мумкин. Россия Федерацияси Конституциясининг 30-моддасига кўра, Россия Федерациясининг ҳар бир фуқароси бирлашиш ҳуқуқига эгадир.\nБундай Конституциявий қоида жаҳондаги айрим давлатлар Конституциясига ҳам киритилган.\nИспания Конституциясида жамоат бирлашмаларини ташкил этилиши ва фаолияти демократик принципларга бўйсундирилган булиши кераклиги таъкидланган. Жамоат бирлашмаларига лицензия, фаолият кўрсатиш учун рухсатнома олиш талаб этилмайди. Аммо мавжуд бирлашма устави руйхатидан ўтказилиши шарт ва регистраторга одатда, Адлия Вазирлигига тақдим этилиши, ўзининг молиявий ҳолати тўғрисида маълумот берилиши зарур. Давлатнинг жамоат бирлашмалари фаолиятига аралашуви ман этилади, аммо ўз навбатида жамоат бирлашмага ҳам давлат органлари ваколатини ўзлаштиришга йўл қўйилмайди. Жамоат бирлашмаларини тугатиш эса ўзини ўзи тарқатиш ёки суднинг қарори билан амалга оширилади.\nДемократик давлатларда бирлашмалар эркин фаолият юритади, лекин баъзи истиснолар учрайди. Жамоат бирлашмалари фойда олиш мақсадини кўзламаслиги, амалдаги Конституциявий тузумга қарши бўлмаслиги, миллий, диний, ирқий руҳда бўлмаслиги талаб этилади.\nШунингдек, маҳфий жамоалар ва шундай бирлашмалар тузишни, қисман ҳарбий характердаги сиёсий мақсадларни кўзловчи бирлашмаларни давлат таъқиб остига олади. Масалан, Озарбайжон Конституциясининг 58-моддаси 4-қисмига кўра, бутун Озарбайжон Республикаси ҳудудида ёки унинг бирор-бир қисмида қонуний давлат ҳокимиятини зўравонлик билан ағдариб ташлаш мақсадини кҳзлайдиган бирлашмалар тақиқиланади. Конституция ва қонунларни бузувчи бирлашмаларнинг фаолияти фақат суд тартибида тўхтатилиши мумкин.\nБолгария Республикаси Конституциясининг 44-моддаси иккинчи қисмида, “фаолияти мамлакат суверенитети, ҳудудий бирлиги ва миллат бирлигига, ирқий, миллий, этник ёки диний адоватни авж олдиришга, фуқаролар ҳуқуқлари ва эркинликларига қарши қаратилган ташкилотлар, шунингдек, яширин ёки ҳарбийлаштирилган тузилмалар ташкил этадиган ёхуд ўз мақсадларига зўравонлик билан эришишга интиладиган ташкилотлар тақиқланади” деб қатъий белгилаб қўйилган.\nКўриниб турибдики, фуқароларнинг жамоат бирлашмаларига уюшиш ҳуқуқ қонун доирасида амалга оширилиб, бошқа фуқаролар, давлат ва жамият ҳаётига зарар келтирмаслиги лозим.\n4-§. Манифестация ва йиғилиш ўтказиш эркинлиги\nФуқароларнинг энг муҳим сиёсий ҳуқуқи эркин йиғилиш ва митинглар, ўтказиш кўчада намойиш ўтказишдан иборатдир.\nЙиғилиш ҳуқуқи чекланмаган ёпиқ биноларда ёки очиқ ҳавода тўпланиш имкониятини берувчи фуқароларнинг сиёсий ҳуқуқларидан бири ҳисобланади.\nДавлат фуқароларнинг йиғилиш ўтказиш ҳуқуқларини кафолатлайди.\nМанифестация (очиқ кўриниш, эълон қилиш) “намойиш”, “танатанали юриш” терминига синоним сифатида, очиқ ҳавода ҳар қандай чиқишни билдиради аниқ айтганда, митинг, намойиш, тантанали юриш демакдир.\nМитинг – бу очиқ ҳавода ўтказиладиган йиғилиш тури бўлиб, одатда, бундай оммавий чиқишларда ташкилотчилар ва унинг қатнашчилари томонидан ҳукуматга чақириқ қаратилган мансабдор шахс ёки фуқароларга қандайдир талаб ифодаланган резолюция йўлланади.\nНамойиш – бу одатда, кўча ва йўлларда одамларнинг плакатлар ва транспортлар орқали ҳаракатланувчи, одамларнинг ҳукуматга қандайдир умумий масала ёки талабини ифодалайди.\nТантанали юриш – бу кўча йўллар бўйлаб ҳаракатланишдир. Тантанали юришнинг турларидан бири бу маршлар бўлиб, аҳоли пунктлари ҳаттоки, бутун мамлакат бўйлаб ёки бир неча мамлакат бўйлаб тантанали юриш демакдир.\nПикет – бу одатда, озчилик одамларнинг тўдасининг (баъзан бита одам) плакатлар траспарантлар билан қандайдир объект атрофида ўтириб, туриб ёки айланма ҳаракатланувчи ҳолатлардир.\nМанифестацияларда оддий пикетлардан ташқари, одатда, “хабар бериш тартиби” ўрнатилади. Агар манифестациялар ўтказиш шаҳар транспортининг нормал ҳаракатланиши учун тўсқинлик қилса, уларни бу жойларда ўтказишни тақиқлаб, бошқа жойларда ўтказишни таклиф қилади. Бу учун баъзи мамлакатларда давлат ҳокимиятининг рухсати ҳам талаб этилиши мумкин. (Германияда 2-кунгача, Францияда 3-кунгача, Буюк Британияда 6-кунгача)\nЙиғилишлар берк биноларда ўтказилса ҳокимият рухсати талаб этилмайди. Агар йиғилиш қатнашчилари томонидан тартибсизликка йўл қўйилиши эҳтимоли бўлса, полицияга бу ҳақда огоҳлантирилади.\nАвторитар режимли давлатларда манифестациялар ўтказиш учун рухсат бериш тартиби ўрнатилган, баъзан йиғилишлар ўтказиш учун ҳукумат томонидан махсус жой ажратилади. УшбуэркинликайриммамлакатларКонституцияларибилантартибгасолинади. Масалан, Германии АсосийҚонунининг 8-моддасига кўра,\nБарча немислар рухсатсиз ёки маълум қилмасдан, қуролсиз ва тинч йўл билан тўпланиш ҳуқуқига эгадирлар;\nОчиқ ҳавода йиғилишлар ўтказиш учун бу ҳуқуқ қонун билан ёки қонун асосида чекланиши мумкин.\nАгар йиғилиш кўчада, майдонда, паркда ўтказилса, бошқа одамларнинг эркинликларига дахл қилмаслиги керак. Шунингдек очиқда ўтказилган йиғилишлардан ҳокимиятни олдиндан хабар қилиб қўйиш ёки ҳокимият рухсатини олиш керак. Булардан ташқари, Европа мамлакатлари икки-уч ой давомида очиқ майдонда ҳар қандай йиғилишларни тақиқлаб қўйиши мумкин. Агар бундай йиғилишлар этник ва диний масалаларга бағишланган бўлса, жамоат тартибсизликларини келтириб чиқариши мумкин.\nҚонун чиқарувчи орган мажлис ўтказадиган, давлат раҳбари резиденцияси жойлашган бинолар яқинида йиғилишларга рухсат этилмайди. Очиқ майдонда ўтказиладиган йиғилишларга рухсат сўраб мурожаат қилинганда ҳокимиятнинг маҳаллий органи ёки полицияга унинг ташкилотчилари, унда қатнашувчиларнинг сони тўғрисидаги маълумот бериш керак. Кўча намойиши ўтказилганда ҳам шундай маълумот талаб этилади. Пикет ўтказилганда бундай маълумотлар талаб этилмайди.\nКўпгина мамлакатлар Конституциясида осойишта ва қурол ишлатмасдан ўтказилиши таъкидланган. Баъзи давлатларда манифестация, намойиш, юришлар, пикетлар ўтказиш учун рухсат сўраш тартиби белгиланган. 1953 йилда Германия Федератив Республикасида йиғилишлар, юришлар тўғрисида қонун қабул қилинган.\nКўча намойиши ўтказишда қатъий талаблар қўйилади: маҳаллий орган ҳаракат йўналишини тасдиқлаб бериши ва уларнинг сонини чеклаши мумкин. Агар риоя қилинмаса, полиция аралашувига йўл қўйилади, яъни полиция куч ишлатиш орқали юришга чиққанларни тарқатиб юбориши мумкин.\nРивожланаётган мамлакатларда рухсат этилмаган намойишларда полиция айрим ҳолларда қурол ва бошқа техник воситаларни қўллайди, бунда қурбонлар ҳам бўлиши мумкин.\nПикет ўтказиш жамоат бўлиб жамоанинг ёки ўзини фикрини ошкора ифода этиш демакдир, бунда намойиш қилиш ва овоз кўчайтиргичлардан фойдаланилмайди, пикет уюштирганлар плакат ва бошқа тасвирий воситалар билан чиқадилар. Олий давлат ҳокимияти органлари яқинида пикет ўтказишга рухсат этилади, аммо маълум масофанинг сақланиши талаб этилади.\n5-§. Ахборот эркинлиги\nЭркин фикрлаш, сўзлаш ва матбуот эркинлиги сиёсий ҳуқуқнинг асосий кўринишларидан бири бўлиб, у хорижий мамлакатлар Конституцияларида ўз ифодасини топган.\nАхборот эркинлиги ўз ичига сўз эркинлиги, фикр билдириш эркинлиги, матбуот эркинлиги ва бошқа оммавий ахборот эркинлигини олади. Оммавий ахборот воситалари фаолиятини сиёсий назорат қилишга (цензурага) йўл қўйилмайди.\nЭркин матбуот ва информация аслида демократиянинг асосий белгиси ҳисобланади. Шунинг учун жаҳондаги кўплаб ривожланган давлатлар конституцияларида эркин матбуот масалалари тўла ўз ифодасини топган.\nБолгария Республикаси Конституциясининг 40-моддасига кўра, матбуот ва бошқа оммавий ахборот воситалари эркиндир ҳамда улар цензурадан ўтказилмайди.\nМакедония Конституцияси 16-моддасида қуйидагилар кафолатланади:\nА) Фикр, виждон, эътиқод ва оммавий фикр ифодаси эркинлиги;\nБ) Сўз эркинлиги, халқ олдида сўзга чиқиш, халқ олдида маълумот бериш;\nВ) Ахборотларгаэркинкириш, ахборотолишватарқатишэркинлиги;\nГ)Оммавий ахборот воситаларига жавоб бериш ҳуқуқи;\nД) Оммавийахборотвоситаларидаахборотманбаларини ҳимоя қилиш ҳуқуқи;\nЕ) Цензуранинг чекланганлиги\nАхборот эркинлиги конституциявий аҳамиятга эга бўлиб, ҳозирги пайтда, фақатгина сиёсий ҳаётга боғлиқ масалалар юзасидан эмас, яъни фақат фикр ифодалашгина эмас, балки қонуний йўл билан ахборот излаш ва фойдаланиш имконини беради. Давлат органлари ва жамоат бирлашмалари ўзларининг фаолиятига дахлдор маълумотларнинг, агар улар конфеденциал бўлмаса, бепул беришлари зарур.\nДиққатга сазоворлиги шундаки, оммавий ахборот воситалари фақат давлат таъсиридан эмас, инсонларни оммавий ахборот воситалари таъсиридан ҳимоя қилади. АҚШ, Буюк Британия, Австралияда матбуот эркинлиги тўғрисидаги қонун ҳужжатини бузганлик учун юқори моддий жавобгарлик, ҳаттоки, жиноий жавобгарлик белгиланган.\nАлбатта, ахборот ва матбуот эркинлиги жамоатчилик томонидан сир сақланиши керак бўлган маълумотларга нисбатан қўлланилмайди. Сирлар ҳарбий, давлат, дипломатик, касб, тижорат, шахсий бўлиши мумкин. Демократик давлатларда давлат сири ҳақидаги маълумотларни ошкор қилган шахс жавобгарликка тортилади. Одатда, сир сақлаш учун маълум бир муддат ўрнатилади. Масалан, Буюк Британияда архив ҳужжатлари тузилганидан бошлаб 30 йилгача сир сақланади.\nАхборотларни олиш ва тарқатишда, маълум чекловлар қўйилиши мумкин. Масалан, Болгария Конституциясининг 41-моддасига кўра,\nҲар ким ахборот тўплаш, олиш ва тарқатиш ҳуқуқига эгадир. Бу ҳуқуқни амалга ошириш бошқа фуқароларнинг ҳуқуқлари ва пок номига қарши, шунингдек, миллий хавфсизликка, жамоат тартибига, соғлиқ ва ахлоққа қарши қаратилиши мумкин эмас.\nФуқаролар давлат идораси ёки муассасасидан ўзлари учун қонуний қизиқиш уйғотадиган масалалар бўйича ахборот олиш ҳуқуқига эгадирлар (агар ахборот давлат сири ёки қонун билан ҳимоя қилинадиган бошқа сир ҳисобланмаса, ёки ҳеч кимнинг ҳуқуқларида дахл қилмаса).\nПетиция (лот. petition) ҳуқуқи (мурожаат қилиш ҳуқуқи) – фуқароларнинг маълум бир қисми томонидан ёзма шаклда ижтимоий, иқтисодий ва сиёсий ҳаётга оид бўлган масалалар бўйича давлатнинг олий органларига бериладиган сўрови. Петиция ҳуқуқи – парламентга, президентга, маҳаллий органларига (Италия) индивидуал ёки коллектив мурожаат қилиш кўринишида бўлади. Бу ҳуқуқ айрим Хорижий мамлакатлар Конституцияларида ўз ифодасини топган. Испания Конституциясининг 29-моддасида қуйидагича белгиланган:\n“Ҳамма испанлар индивидуал ёки коллектив ёзма петиция ҳуқуқига эга”.\nҚуролли кучлар ёки ҳарбий интизом ўрнатилган муассасаларда ишлайдиган шахс бу ҳуқуқдан махсус қонунларда ўрнатилган тартибда индивидуал фойдаланади.\n6-§. Ватан ҳимояси ҳуқуқ ва мажбурият сифатида\nВатан ҳимояси одатда, конституциявий мажбурият ҳисобланади, лекин айрим хорижий мамлакатларда ҳуқуқ сифатида кўрилади.\nМажбурият - кўпгина давлатлар инсон ва фуқаролар мажбуриятларини фарқлайдилар, масалан, мажбурий ҳарбий хизмат. Баъзан айрим ҳуқуқлар фанда позитив ҳуқуқлар деб ҳисобланади. (масалан, фуқаронинг сайлаш ҳуқуқи ёки инсонларнинг қонун ва конституцияга риоя қилиш мажбуриятлари). Бу ҳуқуқ ва мажбуриятлар давлат томонидан, шу жумладан суд тартибида ҳам таъминланади. Бошқа ҳуқуқ ва мажбуриятлар, конституцияда ёзилган бўлса-да, ахлоқий ҳисобланиб, суд томонидан бевосита ҳимоя қилинади.\nКонституцион нормалар мудофаа, ҳарбий мажбуриятларни тартибга солади.\nМексика Конституциясисиёсиймажбуриятлар қаторига:\nМуниципалитет фуқаролик ва ҳарбий таълимнинг яшаш жойида ҳарбий интизом ва қуролдан фойдаланиш малакасига эгалик қилишни ўрганишга кун ва соатларда ўтиш курсини белгилайди;\nВатан тинчлиги, ҳудуди, мустақиллиги, шунингдек, ички тинчлиги ва тартибни сақлаш мақсадида, фуқаролар миллий гвардия рўйхатида турадилар ва хизмат қиладилар.\nГермания Асосий Қонунининг 12-а моддасига кўра, 18 ёшга етган эркаклар қуролли кучларда, федерал чегара соқчилигида ёки фуқаро мудофааси корпусида хизматни ўташга мажбур этилиши мумкин.\nХорватия Конституциясининг 47-моддасидага кўра “Ҳарбий мажбурият ва мамлакат мудофааси – бунга қобилияти бўлган фуқаронинг мажбуриятидир.\nХитой Конституциясида ҳарбий мажбурият маънавий характер касб этади.\nБеларуссия Республикаси Конституциясининг 57-моддасига кўра, Беларуссия Республикасини ҳимоя қилиш - Беларуссия Республикаси фуқаросининг вазифаси ва муқаддас бурчидир.\nҲарбий хизматни ўташ тартиби, ҳарбий хизматдан озод қилиниш ёки уни муқобил хизмат билан алмаштириш асослари ва шароитларни қонун билан белгиланади.\n7-§. Жабр ситамга қарши курашиш ҳуқуқи\nКўплаб хорижий мамлакатларда жабр ситамга қарши кураш ҳуқуқи билан боғлиқ барча масалалар конституциявий тартибга солинган. Бунга кўра, давлат ҳар бир алоҳида олинган инсон (фуқаро) га жабр зулмга қарши кураш ҳимоя қилиш ҳамда сақлаш мажбуриятини олади. Айни вақтда, Конституция асосийҳуқуқваэркинликларниинсонвафуқаромажбуриятларибиланбоғлайди. Чунки, инсонҳуқуқи – бутабиийравишдавужудгакеладиган, инсонтуғилганиданкейиншахссифатидаунгатегишлибўлганажралмасҳуқуқҳисобланади. Одамларэркинватенгҳуқуқлибўлибтуғилади. Ҳар бирдавлатнингасосиймақсадиинсоннингтабиийваажралмасҳуқуқинитаъминлабберишданиборат. Инсоннингажралмасҳуқуқигаодатда,эркинвахавфсизяшашҳуқуқи, мулккаэгаликҳуқуқи, жисмонийвапсихологикдахлсизликҳуқуқивабошқаларкиради. Демакинсонҳуқуқиасосийҳуқуқбўлиб, у туғилгандамуайяндавлатнингфуқаросимиёкийўқми, бунданқатъиназар, барчагахосҳуқуқсифатидафойдаланилади. Шу жиҳатдан 1776 йил 4 июлдақабулқилинган АҚШМустақиллигиДекларациясидаайтилганларнимисолқилибкелтиришмумкин. Декларациядатаъкидланишича “барчаодамлартенгҳолатдаяратгантомониданмуайянажралмасҳуқуқбиландунёгакелади. Яшашҳуқуқи, эркинликвабахт-саодат сари интилишҳуқуқианашуларжумласигакиради. ...агарбирордавлаттузумибуҳуқуқнибузса, халқуниўзгартиришиёкибекорқилишивашундайянгитузумбарпоқилишикеракки, у энгяхшиҳолатдахалқхавфсизлигиҳамдаунингтинч-осойиштаҳаётитаъминланадиганпринципларгаасослансин”. Шу боис жабр ситамгақаршикурашҳуқуқиникафолатланишибуборадамуҳимаҳамиятгаэгаҳисобланади.\nЖабр-ситамгақаршикурашҳуқуқииндивидуалва коллектив характергаэгабўлиб, конституцион нормаларда ўз аксини топши билан кафолатланади. Жабр-зулмга қарши кураш ҳуқуқи биринчи марта французларнинг инсон ва фуқаролар ҳуқуқи Декларациясида ва АҚШнинг Мустақиллик Декларациясида (1776 й) мустаҳкамлаб қўйилган эди. Германия Федератив Республикаси ва Португалия Конституцияларида ҳам жабр-зулмга қарши кураш ҳуқуқи ўз ифодасини топган.\nИнсон ҳуқуқлари умумжаҳон декларациясининг 4-модасига кўра, ҳеч ким қулликда ёки эрксиз ҳолатда сақланиши мумкин эмас; қуллик ва қул савдосининг барча кўринишлари тақиқиланади.\nУшбу декларациянинг 5-моддасида “Ҳеч ким қийноққа ёки шафқатсиз, ғайриинсоний ёки қадр-қимматни хўрловчи муомала ва жазога дучор этилмаслиги керак” деб белгиланган.\nБиз бундай нормаларни Хорижий мамлакатлар Коснтитуцияларида ҳам кўришимиз мумкин. Жумладан, Германия Асосий Қонунининг 1-моддаси 1-қисмида шундай дейилади: “Инсонинг қадр-қиммати дахлсиздир. Уни ҳурмат қилиш ва ҳимоя этиш, ҳар қандай давлат ҳокимиятининг бурчидир”.\nАрманистон Республикаси Конституциясининг 19-моддасига кўра, инсон қийноққа солиниши, шафқатсиз ёки қадр-қимматини камситувчи муомала ва жазога дучор қилиниши мумкин эмас. Инсон ўз розилигисиз тиббий ёки илмий тажрибаларга дучор этилиши мумкин эмас.\nҚаранг: 1948 йилги Умумжаҳон инсон ҳуқуқлари декларациясининг 21-моддаси, 1966 йилги Фуқаролик ва сиёсий ҳуқуқлар тўғрисидаги халқаро пактнинг 25-моддаси.\nҚаранг: ЕХҲКнинг инсонийлик мезонлари бўйича конференция Копенгаген кенгашининг ҳужжати. Копенгаген, 1990 йил 20 июнь //«ЕХҲТнинг инсонийлик мезон лари бўйича ҳужжатлари»А.Саидов муҳаррирлиги остида. –Т.: Адолат, 2002,52-б.\nКиритилди: 2020-05-25 03:34:01; Ўқилди: 2057 марта;


Шавкат Мирзиёев АҚШ Давлат котибининг ўринбосари билан учрашди\n19:12 / 29.10.2016\nЎзбекистон Республикаси Президенти вазифасини бажарувчи Шавкат Мирзиёев 2016 йил 29 октябрь куни АҚШ Давлат котибининг сиёсий масалалар бўйича ўринбосари Томас Шэннонни қабул қилди. Бу ҳақда ЎзА ахборот агентлиги маълум қилди.\nШавкат Мирзиёев меҳмонни юртимизга ташрифи билан самимий қутлаб, Ўзбекистон Республикаси Президенти Ислом Каримов вафоти муносабати билан Ўзбекистон халқига чуқур ҳамдардлик изҳор этгани ва қўллаб-қувватлагани учун АҚШ Президенти Барак Обама ва Давлат котиби Жон Керрига самимий миннатдорлик билдирди.\nАҚШ делегацияси аъзолари 28 октябрь куни Самарқандда бўлиб, Ислом Каримов хотирасига ҳурмат бажо келтиришди.\nУчрашув давомида томонлар Ўзбекистон-АҚШ муносабатлари ўзаро ҳурмат ва ишонч, ўзаро манфаатларни инобатга олиш тамойиллари асосида изчил, муваффақиятли ривожланаётгани ва мустаҳкамланиб бораётганини таъкидладилар.\nАҚШ делегацияси Томас Шэннон


АҚШ-Туркия муносабатларининг истиқболлари, Суриядаги Россия сиёсати. Жаҳон матбуоти шарҳи – КУН УЗ\nГлавная / Жаҳон / АҚШ-Туркия муносабатларининг истиқболлари, Суриядаги Россия сиёсати. Жаҳон матбуоти шарҳи\nanvarj63 28.03.2021\tЖаҳон Comments Off on АҚШ-Туркия муносабатларининг истиқболлари, Суриядаги Россия сиёсати. Жаҳон матбуоти шарҳи 268 Показы\nБайден маъмурияти даврида америка-турк муносабатлари қандай тус олади? Россиянинг Суриядаги сиёсати қандай оқибатларга олиб келди? Жаҳон матбуоти рукнида шу ҳақда сўз юритилади.\nТуркия – АҚШ муносабатлари қандай тус олади?\nАҚШ давлат котиби Энтони Блинкен Туркия ташқи ишлар вазири Мавлут Човушўғли билан яккама-якка учрашуви чоғида Туркияни Россиянинг C-400 ракетага қарши қуролини сотиб олишдан воз кечишга чақирди, деб ёзади The Al-Monitor нашри. НАТО ташқи ишлар вазирларининг Брюсселда ўтган учрашуви чоғида АҚШ давлат департаменти агарда Туркия рус ракетага қарши C-400 қурилмасини сотиб оладиган бўлса, бу Туркия тарафи учун иқтисодий жазо чоралари қўлланилишидан огоҳ қилди.\nНАТОнинг бошқа аъзо мамлакатлари Туркиянинг рус мудофаа тизими қуролларини сотиб олишига расмий Вашингтон ўтган даврда ҳеч қандай бир жазо кўрмай келганидан норози бўлиб келди ва расмий Вашингтон 2020 йилнинг 14 май санасида CAATCA дастурида назарда тутилган бандлар бўйича Туркия мудофаа тизимига қурол-яроғ сотиб олиш билан шуғулланадиган қўмитага иқтисодий жазо қўллади.\nАнқара АҚШнинг босимига қарамасдан икки тараф ўртасидаги мулоқот чоғида рус қурол-яроғи борасида ўз сиёсатини ўзгартирмаслигига ишора қилди. Учрашувдан сўнг Туркия ташқи ишлар вазири Мавлут Човушўғли матбуот анжуманида C-400 тизими аллақачон сотиб олингани ва шартнома ёпилганини маълум қилар экан, АҚШ тарафи билан қурол олди-сотдисини техник масалаларини ўрганиш билан шуғулланадиган комиссия тузиш таклифини билдирди.\nКомиссия тузишнинг бош мақсади эса Туркия C-400 ракетага қарши мудофаа тизими АҚШ ва НАТО аъзо мамлакатларининг F-35 га ҳеч қандай таҳдид эмаслигига ҳам ишонтиришдан иборат. Аммо расмий Вашингтон C-400 мудофаа тизимидан воз кечиш кераклигини билдирар экан, иқтисодий жазо чоралари муқаррарлигини уқтирди. Блинкен Туркия ташқи ишлар вазирига Байден ҳукумати Туркиянинг номидан қабул қилинган CAATCA дастури доирасида амал қиладиган қонунни татбиқ қилмасликда чиқиш қила олмаслигини ҳам маълум қилди.\n2019 йилда Туркия F-35 учоқларини сотиб олиш дастуридан чиқариб юборилган ва бунга ҳам турк тарафининг C-400 ракетага қарши мудофаа тизимини сотиб олишга интилишлари сабаб бўлганди. Оқибатда Туркия Lockheed Martin собиқ раҳбарини ёллаш орқали Туркияни F-35 дастурига қайтариш борасида лоббистлик ҳаракатини ишга туширади.\nАнқара ҳозирда мавжуд вазиятни ўзгартириш мумкинлигига ишонч ҳосил қилган ҳолда, Афғонистон борасида тинчлик музокараларида пишанг бўлишга ва АҚШни иқтисодий жазо чораларини бекор қилишга ундаши қўлидан келишга ишонмоқда.\nАҚШ ҳукумати Туркиядан афғон ҳукумати ва Толибон ҳаракати юқори мартабали амалдорлари ўртасида АҚШ ва Қатарнинг воситачилигида Туркия ҳудудида тинчлик музокаралар ўтказилишига ёрдам беришини илтимос қилди. Бу эса ўз навбатида АҚШ ҳукуматига Афғонистондаги ҳарбийларини олиб чиқиб кетишга йўл очган бўларди. Аввалроқ, Мавлут Човушўғли музокаралар апрель ойида Истанбулда ўтказилишини билдирар экан, Туркия музокаралар иштирокчиларининг ҳар бири билан алоҳида учрашиши кераклигини ва бу музокара санасини белгилашга ёрдам бериши кераклигини ҳам маълум қилади.\nТуркия тарафи эндиликда музокараларни май ойига кўчиришга интилмоқда. Бу билан турк ҳукумати C-400 борасида АҚШдан қандайдир бир имтиёзга эга бўлишга, Жо Байденнинг арман геноцидининг 106 йиллик юбилейидаги чиқишида арман геноцидини эътироф этишига тўсқинлик қилиш ва Эрон билан кўп миллиардли доллар қийматидаги савдо алоқаларини йўл қўйиши ортидан иқтисодий жазо қўлланилган Halkbank’нинг суд жараёнида маълум бир ижобий ўзгаришлар қилинишига эришмоқчи. Хуллас, Туркия АҚШга «Вашингтон у ёки бу шартни бажармаса Туркия тарафи Афғонистон борасида АҚШга ёрдам бермайди» деган шартни қўйишни истамоқда. Бу эса АҚШ ва Туркия муносабатларини жиддий синовлар кутаётганидан дарак. Шартлар эса АҚШга ёқмаслиги ҳам табиий.\nСурияни очлик ва қашшоқлик ёқасига олиб келган рус сиёсати\nРоссия БМТдаги таъсиридан айёрона фойдаланган ҳолда Суриядаги вазиятни таранглаштиришга эришмоқда, деб ёзади The Politico нашри. АҚШ эса Россиянинг Суриядаги сиёсатига тўсқинлик қилиш учун ҳали вақтни бой бергани йўқ.\nСурия шимолида юзага келган кескин гуманитар инқироз замонавий жамиятлардаги йўл тирбандлиги муаммосини эсга солади. Ҳар куни Туркия чегарасида минглаб озиқ-овқат, ичимлик суви, қурилиш материаллари ва дори дармон ортилган юк машиналари Сурияга ўтиш учун турнақатор навбатга туради. Сурия ҳудудига ўтиб олган юк машиналари аввало ўз йўналишларини Боб ал-Ҳаво томон ўзгартиради. Бу ҳудуд эса Суриядаги ички низолардан энг кўп азият чеккан ҳудудлардан бири саналади.\nБашар Ассад ҳукумати томонидан ўққа тутилган шаҳарда 4,5 миллион аҳоли харобазорлар орасида кун кечирмоқда. Юк машиналари келиши билан 4,5 миллион аҳолига нажот ҳам келгандай. 2014 йилда БМТ Сурияга инсонпарварлик ёрдамини амалга оширишга киришганда, бу ёрдамни Туркия, Иордания ва Ироқнинг тўрт шаҳри орқали сурияликларга етказиб беришга тўғри келган бўлса, ҳозирда БМТ ёрдами фақат иккита ўтказиш пункти орқали амалга оширилмоқда. 2020 йилнинг июль ойидан бошлаб эса фақатгина битта ўтказиш пункти орқалигина инсонпарварлик ёрдами кўрсатилмоқда. Коронавирус пандемиясининг кучайиши ортидан Боб ал-Ҳавода гуманитар инқироз авжига чиқди. Инсонпарварлик ёрдамини етказишдаги тўсиқлар эса вазиятни янада ёмонлаштириб юборди. Сабаб эса Россия ўзининг БМТ хавфсизлик кенгашидаги вето қўйиш ҳуқуқидан фойдаланган ҳолда сурияликларга етказилишида муҳим ўрин тутувчи каналларни ёпишга муваффақ бўлаётганидир.\nАссад ҳукумати эса БМТнинг инсонпарварлик ёрдами аввало оддий аҳолига эмас Ассад режимига қарши курашаётган мухолифатга етказилмоқда, деб иддао қилмоқда. Расмий Кремль Башар Ассадни ўзининг иттифоқчиси сифатида санаркан, унинг ҳокимиятига соя солувчи кучлар очликдан азобланоб, жон берса қандай яхши.\nРус ҳукумати эса Суриядаги аҳолига етказиладиган инсонпарварлик ёрдами олиб ўтиладиган Боб ал-Ҳавони ҳам ёпишга жазм қилган. Ёз ойларида БМТ хавфсизлик кенгашининг навбатдаги мажлиси бўлиб ўтади. Агарда рус дипломатияси чегарани беркитиш ҳақида кўпроқ овозга эга бўладиган бўлса, у ҳолда Боб ал-Ҳаво чегара пункти ҳам БМТ инсонпарварлик ёрдами учун ёпилади. Оқибатлар эса даҳшатли тус олиши эҳтимол.\nЎтган давр мобайнида Суриядаги инқироз борасида ғарблик сиёсатчилар Кремлнинг найранглари олдида ип эшолмай келдилар. АҚШнинг янги ҳукумати эса Суриядаги чуқур ижтимоий инқирознинг олдини олиш учун сиёсий курашнинг янги раундига қай ҳолда кириши муҳим масала. Шундай экан, Жозеф Байден, АҚШ давлат котиби Энтони Блинкен ва USAID ташкилот раҳбари Саманта Пауэр рус сиёсатини ўзгартириш ва рус-ҳисоб китобларига зарба бериш учун фаол сиёсий курашга кириши талаб қилинади. Бунинг учун эса АҚШ ҳукумати Сурияга инсонпарварлик ёрдами кўрсатилишига тўсиқ қўйишга уринаётганларни яхшилаб ақлини жойига киритиб қўйиши керак бўлади.\n10 йилдан бери Сурияда давом этиб келаётган фуқаролар уруши сурияликларни демократия ҳақидаги орзуларига маълум бир маънода барҳам беришга, боз устига рус ҳукуматининг Башар Ассад ҳокимиятини иттифоқчиси сифатида дастаклашга ва қолаверса русларнинг Яқин Шарқ минтақасида бой берилган обрўсини тиклаб олишларига имкон берган бир сиёсий воқеа бўлди.\nАссад режимини ҳимоя қилаётан руслар айни пайтда Эрондаги Ислом қўриқчилари инқилоби ва Россияда ҳаракати тақиққа учраган Ҳизбуллоҳ гуруҳи билан ҳам сиёсий алоқалар ўрнатган. Шундай бир вазиятда Хитойнинг рус сиёсатининг Суриядаги интилишларини қўллаб-қувватлаётгани ҳам вазиятни янада чигаллаштириб юборган. Рус ва хитойлик дипломатлар очиқ ойдин тарзда инсонпарварлик ёрдамини чеклашга қаратилган тадбир бу энг аввало Ғарбнинг Ассад режимига қўйган иқтисодий жазо чораларига жавоб демоқда. Рус ҳарбийлари эса сурияликларга босим ўтказган ҳолда Сурияда Ассад режимидан бошқа режим бўлмаслигини ўзининг ҳарбий-ҳаво кучлари, кимёвий қуроллари билан тушунтиришга уринмоқда. Асад режимининг қонли жиноятлари ҳақидаги тафсилотлар БМТ ҳужжатларида жамланаётган бўлсада, аммо рус тарафининг Суриядаги жиноятлари ҳақида аниқ бир далиллар мавжуд эмас.\n2014 йилда Суриядаги вазият ўзининг юқори чўққисига чиққан пайтда БМТнинг хавфсизлик кенгаши Дамашққа иқтисодий жазо чоралари қўлламасдан инсонпарварлик ёрдамини кўрсатишга овоз беради. Аммо Ассад режими БМТнинг мазкур қарорига қаршилик қилади. Аммо БМТ ҳавфсизлик кенгаши инсонпарварлик ёрдамини кўрсатиш Суриянинг суверенитетига даҳл қилмаётганлигини билдириб, тўртта чегара пунктини инсонпарварлик ёрдами кўрсатилиши учун очилишига рухсат беради. Хавфсизлик кенгаши эса бундай сиёсат миллионлаб сурияликларни очлик ва қашшоқликдан ҳимоялашда тўғри қадам эканлигини маълум қилади. Ҳозирда эса Суриядаги ижтимоий инқироз ўта ачинарли аҳволда қолмоқда.\nШундай экан АҚШ ҳукумати БМТ ҳавфсизлик кенгашига аъзо мамлакатлар билан норасмий мулоқотлар доирасида Аррия формуласи бўйича Сурияга инсонпарварлик ёрдамини етказсиҳ масаласини муҳокама қилади. Бундай учрашувларнинг ўтказилиши эса АҚШ учун инсонпарварлик ёрдами етказиб берилиши айни вақтда ўта муҳимлигини исботлаши ва инсонпарварлик ёрдами кўрсатишни блоклашга уринаётган давлатларни ўз стратегиясини ўзгартиришга ундаши мумкин. Агарда АҚШ Россиянинг хавфсизлик кенгашидаги вето қўйиш ҳуқуқни енгиб ўтиб, рус қаршилигини синдира олса Суриядаги миллионлаб тинч аҳоли яна Эл Яруб, Боб ас-Салом каби чегара пунктлари орқали ҳам инсонпарварлик ёрдамини олишга муваффақ бўлади.\nПред. Диллиан Уайт реванш жангида Александр Поветкинни 4-раунддаёқ даҳшатли нокаутга учратди\nСледующая Тошкентга хитой–ўзбек вакцинасидан 1 млн доза олиб келинди\nПрофессионал бокснинг оғир вазн (+90,7 кг) тоифаси вакиллари Александр Поветкин (36-3-1, 25 КО) ва Диллиан …


Бугун Қуёшдан ажралган плазма булути Ерга етиб келади - 01.06.2021, Sputnik Ўзбекистон\nБугун, 1 июн куни Қуёшдан ажралган плазма булути Ерга етиб келади. 01.06.2021, Sputnik Ўзбекистон\nТОШКЕНТ, 1 июн — Sputnik. Бугун, 1 июн куни Қуёшдан ажралган плазма булути Ерга етиб келади. Бу ҳақда spaceweather.com сайти маълум қилди. Таъкидланишича, 28 май куни Қуёшдан булут ажралиб чиқди. Олимларнинг сўзларига кўра, бу янги 25 Қуёш циклида қайд этилган энг ёрқин ва тезкор космик ҳодиса.Sputnik Ўзбекистон Telegram канали – обуна бўлинг, ўқинг, изоҳ қолдиринг!>>Қуёш атмосферасидан кучли плазма ажралиб чиқди, безовта бўлишга ҳожати йўқ - Ерга фақат булутнинг ташқи томони етиб боради. Ер учун ҳеч қандай хавф йўқ. Аксинча, қутб кенгликларида истиқомат қилувчи аҳоли "ажоийб ёруғлик шоусини" томоша қилиши мумкин.Тадқиқотчилар, шунингдек, геомагнит бўронлар ҳақида огоҳлантирдилар, аммо улар унчалик кучли бўлмайди.\n12:26 01.06.2021 (янгиланди: 15:42 01.06.2021)\n© СС0 / Unsplash / NASAСолнце\nБугун, 1 июн куни Қуёшдан ажралган плазма булути Ерга етиб келади.\nТОШКЕНТ, 1 июн — Sputnik. Бугун, 1 июн куни Қуёшдан ажралган плазма булути Ерга етиб келади. Бу ҳақда spaceweather.com сайти маълум қилди.\nТаъкидланишича, 28 май куни Қуёшдан булут ажралиб чиқди. Олимларнинг сўзларига кўра, бу янги 25 Қуёш циклида қайд этилган энг ёрқин ва тезкор космик ҳодиса.\nҚуёш атмосферасидан кучли плазма ажралиб чиқди, безовта бўлишга ҳожати йўқ - Ерга фақат булутнинг ташқи томони етиб боради.\nЕр учун ҳеч қандай хавф йўқ. Аксинча, қутб кенгликларида истиқомат қилувчи аҳоли "ажоийб ёруғлик шоусини" томоша қилиши мумкин.\nТадқиқотчилар, шунингдек, геомагнит бўронлар ҳақида огоҳлантирдилар, аммо улар унчалик кучли бўлмайди.


Феруза Ғаниева: «Ишхонам иккинчи уйим» — silning-davosi-bor.uz\nФеруза Ғаниева: «Ишхонам иккинчи уйим»\nСуратда Феруза Ғаниева (ўнгда биринчи). Ҳамкасблари билан мулоқотда\nШундай инсонлар борки, қилаётган иши унчалик кўзга кўринмаслиги мумкин. Лекин уларнинг ҳаётда ўз ўрни бор.Улар қилаётган ишини оддийгина кунлик юмуш деб ҳисобласа, атрофдагилари олийжанобликка кўтаради. Ахир уларнинг саховатга тўла олтин қўлларида қанча беморлар тузалиб, дардига шифо топмади дейсиз. Кўринишидан ҳам юзидан самимийлик уфуриб турган, камсуқум, содда, камтарин у нигоҳларда сеҳр бордек туюлаверади менга.\nҚарши туман Кўп тармоқли марказий поликлиникасига қарашли сил касалликлар бўлимида ўттиз йилдан кўпроқ фаолият юритаётган Феруза Ғаниеванинг кулиб турган чеҳрасига боқар эканман, ана шу фикрлар ҳаёлимдан ўтди. Бўлим мудири вазифасида ишлаётган бўлсада, ҳамкасблари у кишини устози, деб билишади.\nФеруза опанинг ўзи ҳам беморларини қулочини кенг очиб, бағрига босиб «Қизим, синглим, ўғлим, отажон, онажон» дейишни канда қилмайди. Шундан у кишини сўраб келувчиларнинг сафи кўп.\n«Беморга ўз болангдек қара…»\n1991 йили университет талабалари ўз йўналишларини белгилаб олиш учун мутахассисликларни -кимдир болалар шифокори, кардиолог, гениколог, стаматолог, яна бошқаси шунга ўхшаш соҳани танлади. Ёш Феруза эса ҳеч иккиланмай фтизиатр бўлишни ният қилди. Талабалар бу соҳаларни ўқув йили мобайнида олган биимларига, қизиқишларига таяниб танлаган бўлса, Феруза опанинг бу танловига кўнгилчанлиги, нозик қалби туртки бўлди.\n-Ёшлигимда катталардан бу касаллик оғирлигини, унинг давоси мушкуллигини эшитганим учун, талабалик йилларимда сил диспансерларида даволанаётган беморларнинг нигоҳларини кўриб, худди менга ёрдам беришимни сўрашаётгандек туюларди, -дейди Феруза Ғаниева. — Бу касаллик тарихи ҳақидаги кўп китобларни қолаверса, устозларимизнинг маърузаларини тинглагач, менга илинч билан боққан беморларимга касалликнинг давоси борлигини, фақат уни сабр ва эътибор билан енгиб ўтиш кераклигини айтиб, даволанишга ундайдиган бўлгандим. Тўғриси, аслида ҳам шундай, касалларга раҳмим келгани учун ҳам фтизиатр бўлишга аҳд қилгандим. Ҳозир ҳам беморларимга боғланиб қолганман. Тўғри ота-онам биринчилардан бўлиб бу соҳани танлашимга қарши эди. Қолаверса, атрофдаги дўстларим, танишларимиз ҳам доим «бу соҳани танлаб чакки қилдингиз, қўйинг шу касбни»дейишди. Сир эмаски, у пайтда жуда камчилик бу соҳани танлаган.\nШундай қилиб эгнига фтизиатр бўлиб оқ халатни кейган Феруза Ғаниева Қашқадарё вилоят сил диспансерига фтизиатр Ҳалима Тўйчиева қўл остида ишлай бошлайди. Қаҳрамонимиз бир йил давомида соҳанинг сир асрорини ўрганиб, Ҳалима Тўйчиеванинг тавсияси билан Қарши туман сил касалликлар диспансерида фтизиатр йўқлиги сабаб ишга ўтказилди.\nУстозим Ҳалима Тўйчиева зукко, доно аёл эдилар, — дейди Феруза опа. — Шунинг учун ҳам биздан зукколикни талаб қилар, соҳага оид билимларни эса ўзлари ҳам эринмасдан тушинтирар эдилар. Айниқса беморлардан чўчимасдан, ҳар бири билан алоҳида алоҳида суҳбатлашишни, касаллик тарихи ҳақидаги маълумотларни эринмасдан қайд дафтарчасига ёзиб боришни тайинларди. Айниқса, «беморга қандай муомилада бўлсанг, у ҳам сен билан шундай муомилада бўлади» дер эдилар. Мулойимлик у кишининг биринчи иш усули бўлган. Шундан беморлари ҳам ўзи билан кечаётган барча жараёнларни айтар, у киши эса ўша жараёнларга изоҳ бериб, «барчаси ўтиб кетишини, оёққа тезда туришини» айтиб кўнглини тоғдек кўтарар эдилар. «Беморга ўз болангдек қара, унинг касаллигидан бош тортма» дегани ҳам хали ҳануз қулоғим остида жаранглайверади.\nШу-шу Феруза опа беморлар билан ҳатто касаллик юқади ҳам деб ўйламас, ўз яқинидек суҳбат қуришга одатланди.\n«Дори ичмайдиган беморгинамей…»\nСуҳбатимизнинг шу ерида эшик қаттиқ зарб билан очилиб, қошлари чимирилган бир аёл зарда билан ичкарига кирди. Феруза опа ҳозир туриб жахл билан уришиб солади деб ўйлагандим. Қайтанга ўрнидан туриб у аёлга мулойимлик билан салом бердида ўз ўрнига ўтиришини таклиф қилди. Феруза опанинг бу ишидан аччиқландим. Унинг бу муомиласига худди ўзидек жавоб бериш керакку аччиқландим ўзимча. Феруза опа ундай қилмади. Уни силаб сийпалади. «Сингилжоним, гўзал синглим» дея унинг кўнглини олди. Аёл бу мулозаматдан кейин бояги ҳовуридан тушди.\n-Унинг беморлиги, унда кечаётган руҳий стрессларни инобатга олиб, ҳаста инсонга юмшоқлик билан муносабат билдириш керак, дейди шифокор Феруза Ғаниева. -Ўзи каби муомилада бўлиш ярамайди. Беморнинг кўнгли нозик, таъсирчан бўлади. Уни тушина билиш, туйғулари билан ҳисоблашиш лозим. Айниқса у билан узоқ муддат гурунглашиб ўтирсангиз, у ўзини сизга янада яқинроқ тутади. Бор кечинмалари билан ўртоқлашади. Ана ўшанда уни даволаш осон кечиб, дориларини вақтида қабул қилишга имкон яралади.\nБиласизми(кулиб) беморларим билан шунчалик яқин бўлиб кетганмизки, ҳатто қўл телефоним «контакт»и уларнинг номери билан тўлибди. Баъзида қисқа қўнғироқ юборишади. Тезда қайтиб чиқиб улар билан узоқ муддат суҳбатлашамиз.\nБиз доим биргамиз!\nУлар орасида касаллигидан уялиб, яширишимни, уйига бориб кўришимни илтимос қиладиганлар ҳам кўп топилади. Ана шундай вазиятларда ўша беморимизни «Қўллаб қувватлаш» гуруҳимизга таклиф этиб, ундаги уялишни бартараф этамиз.\nБизнинг қўллаб қувватлаш гуруҳи учун махсус хонамиз барча замонавий рангли, катта экранли телевизор, энг сўнгги русмдаги совутгич иситгичлар ҳамда шахмат шашка доскалари, теннис столлари билан жиҳозланган. Беморлар ҳар ойнинг йигирманчи санасида бир пиола чой устида мароқ билан суҳбат қуришади.\nШу суҳбатларни четдан кузатар эканман, уларнинг бир бириларидаги касаллик тарихи, тузалиш жараёнлари, қолаверса ўзлари билан кечаётган мураккаб ҳолатлардан қандай фориғ бўлишаётганини бир бирларидан сўрашаётганини устидан чиқаман. Биласизми, биз шифокорлардан кўра улар ўзи каби беморлардан тузалиб кетиш жараёнлари, касаллик ҳақидаги билимлари билан ўртоқлашса, энг «инжиқ» бемор ҳам тузалишга, дориларини вақтида ичишига ёрдам бўлар экан.\nБу гуруҳга уларнинг оила аъзоларини ҳам чақирамиз. Уларга ҳам касаллик тарихи, унинг тузалиб кетиши учун қандай ёндашиш керак? У билан қандай муомилада бўлиши керак? Бемор тузалиши давомида қандай мураккаб жараёнларни бошидан кечиради- барини сўзлаб берамиз. Ҳатто бир аёлнинг турмуш ўртоғи аёли касалликка учрагандан кейин атрофдагилардан бу касалликнинг давоси йўқлиги ҳақидаги нотўғри маълумотни эшитгач, ундан воз кечмоқчи бўлганини, «Қўллаб қувватлаш» гуруҳига келгач эса барча ҳавотирлари тумандек тарқагани, аёлини тузалиб кетиши учун ёрдам бераётганини айтиб берганида қилаётган ишимиздан кўнглимиз тоғдек кўтарилди. Касбимиз билан фахрландик.\nГуруҳнинг яна бир фойдали томони беморларимизни ҳар ойда бир марта кўрикдан ўтказишга имконият яратилади. Бу билан чекланмай, ҳар бир ҳамшира учун беморнинг уйига ташриф буюриш харитасини тузиб берганмиз. Қайси куни қайси ҳамшира қайси беморнинг уйига боришини ўша харитадан билиб олишади. Бундан ташқари, маҳаллаларда касаллик ҳақида маълумотлар бериб, аҳолининг тиббий саводхонлигини оширишда турли сил ҳақида маълумот берувчи плакатлар, брашураларни тарқатиб чиқамиз.\nҲа, ишхона касбига содиқ инсонларнинг иккинчи уйи. Негаки улар бу ерга фақатгина даромат топиш илинжида эмас, атрофдагиларига меҳр улашиш учун ҳам боришади.\nДилбар аёл, ширинсухан Феруза опа Ғаниева билан суҳбатимиз чоғида ана шундай хулосага келдигу, шифокорнинг беморлари дуо қилганидек «Умрингиздан барака топинг Феруза опа» дегимиз келди беихтиёр.\nҲулкар Фармон қизи\nАввалги мақола: Ўзбекистон фтизиатрия хизмати кучли мамлакатлар қаторида\nНавбатдаги мақола: Даволашнинг янгича усули синовдан ўтказилмоқда


Ўзбекистонга сентябр ойига қадар 150та "Груз-200" олиб келинган\n21:36 03 Июл 2020\nПресс-служба авиакомпании UzAirways\n14:01 18.09.2019 (Янгиланган 14:03 18.09.2019) Ҳавола олиш\nБугунги кунда Ўзбекистон ҳукумати "Груз-200" бўйича барча ҳаражатларни ўз зиммасидан қоплаб келмоқда. Бундан ташқари, чет давлатларда "Груз-200"ни расмийлаштириш ишлари ҳам ўзбекистонликлар учун енгиллаштирилган\nТОШКЕНТ, 18 сен - Sputnik. Жорий йилнинг 9 ойи давомида Ўзбекистонга турли сабабларга кўра чет давлатларда вафот этган 150 нафар фуқароларнинг жасадлари қайтарилган. Бу ҳақда бугун Халқаро Пресс Клубнинг ташқи миграция масалаларига бағишланган сессиясида Ташқи миграция агентлиги директори ўринбосари Бахтиёр Турсунов маълум қилди. Sputnik Ўзбекистон мухбири хабари асосида.\n"Ҳар-хил сабабларга кўра, Россия Федерацияси, Япония, Жанубий Корея, Қозоғистон, Туркия ва Озарбайжон Республикасида вафот этган 150 нафар фуқароларимизнинг жасадлари ватанга қайтарилди", - деди Турсунов.\nБундан ташқари, Ташқи меҳнат миграциянинг чет элдаги ваколатхоналари томонидан Ўзбекистон фуқароларига иш берувчи томонидан тўланмаган ойлик маошларини қайтариш бўйича кенг кўламли ишлар амалга оширилиб, 9 ой давомида 354 минг АҚШ доллари атрофида тўланмаган маошлар тўлаб берилишига эришилган.\nШунингдек, Россия Федерацияси қонунларини бузганлиги учун РФ ички ишлар органлари вақтинчалик сақлаш хоналарида сақланиб келинган 1733 нафар Ўзбекистон фуқаролари давлат ҳисобидан ватанга қайтарилган.\nБундан ташқари Россия ҳудудида қийин аҳволда бир сўмсиз қолган 30 нафарга яқин фуқаролар ҳам Ўзбекистонга олиб келинган.


Ҳосил увол бўлмасин! Қадрли юртдошлар! » Зарафшон Газетаси\nҲосил увол бўлмасин! Қадрли юртдошлар! Иқтисодиёт\n17 октябр 2017 14:45\nМамлакатимизда пахта хирмонининг тақдири ҳал бўладиган палла келди. Ҳосил деҳқонлар, қишлоқ аҳли, туман марказлари ва шаҳарлардаги уюшмаган аҳоли ёрдамида териб олинмоқда. Хизмат ҳақининг ҳар куни нақд пулда берилиши, яшаш шароити яратилгани боис кўплаб юртдошларимиз онгли равишда этак боғлаб, далага чиқмоқдалар.\nБироқ ҳосилнинг мўл-кўллиги, қолаверса, об-ҳавонинг тез-тез ўзгариб туриши катта меҳнат эвазига етиштирилган хомашёни тезроқ йиғиштириб олишни тақозо этмоқда. Бундай пайтда меҳнатга яроқли ҳар бир фуқаронинг пахта теримига чиқиши хирмон тақдирини ҳал қилади. Айнан шунинг учун ҳам биз вилоят аҳлига мурожаат қилишни лозим топдик.\nБизда пахта тақдирини фақат деҳқон зиммасига юклаб қўйиш муносабати йўқ эмас. Тўғри, уни деҳқон экади, етиштиради ва сотади. Лекин ушбу ҳосил неъматларидан барчамиз фойдаланамиз. Устимиздаги либосдан тортиб, таомга солинадиган ёғ, чорва молларига бериладиган витаминга бой озуқа ҳам шу хомашёдан олинади. Пахтани қайта ишловчи корхоналарда ўзимизнинг фарзандларимиз ишлайди. Пахта миллий бойлигимиз, деганда ана шу омиллар назарда тутилишини эсдан чиқармайлик.\nҲар қандай ҳолатда ҳам пахта энг мақбул саноат хомашёси ҳисобланади. Пахта ва ундан қайта ишланган маҳсулотларни сотишдан тушадиган маблағ мамлакат қишлоқ хўжалигидан келадиган ялпи валюта фондининг катта қисмини ташкил этади. Шу сабабли давлатимиз раҳбарининг ташаббуси ва бевосита ҳаракати билан бу борада кескин ўзгаришлар қилинмоқда. Иқтисодий муносабатларда тартиб ўрнатиш, фермер масъулиятини ошириш, пахтанинг янги, илғор навларини яратиш, машина терими салмоғини кўпайтириш, хизматга ҳақ тўлаш тизимини такомиллаштириш каби чоралар кўрилмоқда.\nВилоятимизда жорий йилда 85 минг 500 гектар майдонда пахта ҳосили етиштирилди. Шартномавий режанинг 85 фоиздан кўпроғи бажарилди. Аммо мутахассисларнинг ҳисоб-китобига кўра, вилоятимиз далаларида яна 60 минг тоннадан зиёд пахта ҳосили мавжуд. Унинг учдан бир қисми, яъни 20 минг тоннаси сифатли тола дегани. Бир тонна ўзбек пахта толасининг бугунги жаҳон бозоридаги ўртача нархи 1 минг 800 долларни ташкил этмоқда. Демак, далаларимизда ҳали қарийб 36 миллион долларга тенг пахта хомашёси мавжуд. Бундан ташқари, шу миқдордаги толани қайта ишлаш орқали хазинамизга 28 миллиард сўмлик ип-калава ва 421 миллиард сўмлик газламадан маблағ келиб тушиши мумкин. Шу миқдордаги ҳосилдан 5,4 минг тонна ёғ, 28,8 минг тонна чорва моллари учун озуқа-ем олинади. Бу давлатимиз бюджетига қўшимча даромад олиб келади. Натижада янги мактаблар, болалар боғчалари, йўллар қурилади.\nЭнди ҳар биримиз ўйлаб кўрайлик. Шунча бойликни ўз ҳолига ташлаб қўйиш халқ ризқини увол қилиш эмасми? Шундай масъулиятли паллада барча юкни деҳқон зиммасига ташлаб қўйиш инсофданми?\nМуқаддас динимизда исроф қаттиқ қораланган. Ким шунга амал қилса, неъматларни қадрласа, нест-нобуд бўлишига йўл қўймаса, Аллоҳнинг неъматларини тан олган ва У зотга шукр қилган бўлади. Ўз навбатида, Аллоҳ таоло бундай бандага неъматларини бардавом қилади.\nЯна бир гап. Шунча ҳосилни етиштириш учун меҳнатдан ташқари катта маблағ сарфланган. Бу йилги пахта хомашёсини етиштириш учун 345 миллиард сўмлик харажат қилиниб, шундан минерал ўғитларга 57 миллиард сўм, ёқилғи-мойлаш материалларига 55 миллиард сўм, иш ҳақига 152 миллиард сўм ҳамда агротехник тадбирлар учун 34 миллиард сўм сарфланган.\nБу харажатлар қопланиши, ўз жойига қўйилиши ва ниҳоят, қўшимча даромад олиниши лозим. Акс ҳолда тизимдаги молиявий муаммолар кўплаб соҳаларга, ҳатто аҳолининг яшаш даражасига ҳам таъсир кўрсатади.\nРеспублика жамоатчилигининг, хусусан, ижодкор зиёлиларнинг пахта йиғим-теримида "Зарбдор 30 кунлик" эълон қилиши, уюшмаган аҳолини бу савобли ишга даъват этиш ташаббусига биз ҳам чин дилдан қўшиламиз.\nСамарқанд зиёлилари, нодавлат нотижорат ташкилотлари ходимлари, ижодкорлар, санъаткорлар бугундан эътиборан қишлоқ аҳлига ёрдамга чиқиш бўйича ташаббус билан чиқмоқдамиз.\nМуҳтарам Юртбошимиз Шавкат Миромонович Мирзиёевнинг вилоятимизга кўрсатаётган эътиборини кўриб турибмиз. У кишининг ташаббуси билан киритилаётган инвестиция лойиҳалари ҳаётимизнинг фаровон бўлишига хизмат қилмоқда. Бунга жавобан бизнинг бу ислоҳотларда фаол иштирок этишимиз ҳам фарз, ҳам қарз деб ҳисоблаймиз.\nКасби, ёши, турар жойидан қатъи назар, вилоятда яшовчи ҳар бир меҳнатга лаёқатли фуқаро зарбдор ойлик давомида ўзини пахтакор деб билиб, этак боғлаб, далага чиқсин, оила аъзолари, таниш-билишларини ўзи билан бирга эргаштирсин.\nМисол учун, агар оиладан уч киши бир кунда 10 килограмдан пахта териб берса, бу ҳам деҳқонга мадад. Сизга ўхшаган оиладан 50 та, 100 та чиқса-чи? Ёки 10 килограмм эмас, 30-70 килограмдан пахта терсак-чи? Кўряпсизми, иштиёқ ва ҳафсала ҳосилни қисқа муддатда йиғиштириб олишга кўмаклашади. Қолаверса, халқимиз ҳашар деган улуғ удум орқали юрт учун зарур бўлган улуғвор ишларни ҳам уддалашган. "Ҳашар - элга ярашар" деб бежиз айтишмаган.\nҲозирги шароитда ҳузур-ҳаловатдан воз кечиб, айрим тадбирларни тўхтатиб туриш миллатимизга хос юксак фазилат эканини унутмайлик. Шу боис, эртадан оммавий ҳашар уюштирайлик. Негаки, шу йўл билангина кўзлаган ниятимизга етамиз.\nҲамма пахта йиғим-терими учун эълон қилинган зарбдор ойликка!\nҚалб амри билан билдирилаётган ушбу мурожаатимиз вилоят аҳли томонидан қўллаб-қувватланишига албатта, ишонамиз.\n"Эл-юрт ҳурмати" ордени соҳиби.\nшоира, Ўзбекистонда хизмат кўрсатган маданият ходими.\nжурналист, "Эл-юрт ҳурмати" ордени соҳиби.\nмеҳнат фахрийси, "Эл-юрт ҳурмати" ордени соҳиби.\nрассом, Ўзбекистонда хизмат кўрсатган маданият ходими.\nвилоят бош имом-хатиби.\nЎзбекистон халқ артисти.\nЗулфия номидаги Давлат мукофоти соҳиби.\nПахтазорга кўчди жўшқинлик\nБиз ҳам мададкормиз\nФахрийлар ҳам ҳашарда\nАҳилликда ҳикмат кўп


Рим папаси Франциск АҚШга биринчи марта ташриф буюрмоқда\n11:46 / 22.09.2015\nБугун, 22 сентябрь куни Рим папаси Франциск АҚШга ўзининг биринчи ташрифи билан келади. Унинг самолёти Вашингтон яқинидаги Эндрюс авиабазасига маҳаллий вақт билан 16:00да қўнади.\nПапани АҚШ президенти Барак Обама ва унинг турмуш ўртоғи Мишель Обама кутиб олади.\nКейинги куни эрталаб Оқ уйда понтифик билан расмий учрашув бўлиб ўтади. Шундан сўнг папа Франциск марказий Вашингтон майдони – миллий моллдаги парадга бошчилик қилади.\nПайшанба куни эрталаб эса Рим папаси АҚШ Конгрессининг ҳар икки палатаси қўшма йиғилишида сўзга чиқиб, сўнгра Вашингтондаги инсонпарварлик ташкилотларига ташриф буюради.\nЭслатиб ўтамиз, Рим папасига сафар чоғида ўттиздан зиёд кишилар ҳамроҳлик қилмоқда. Жумладан, Ватикан давлат котиби кардинал Пьетро Паролин ва “ташқи ишлар вазири” архиепископ Пол Ричард Галлахер, шунингдек, Alitalia компаниясининг AZ4000 рейси билан дунёнинг етакчи ОАВ журналистлари ташриф буюрган.\nПапанинг хориж сафари 28 сентябргача давом этиб, папа Франциск 26 маротаба нутқ ўқиши режалаштирилган — уларнинг 4таси инглиз, қолганлари испан тилида бўлади. Ушбу нутқлар олтита шаҳар — Куба оролидаги Гавана, Ольгин, Сантьяго-де-Куба, АҚШнинг Вашингтон, Нью-Йорк ва Филадельфия шаҳарларида бўлиб ўтиши белгиланган эди. Рим папаси Кубадаги ташрифини ниҳоясига етказди.


Muxolifat tarixidan lavhalar | TURONZAMIN-Jahongir Muhammadning nashri\nMuxolifat tarixidan lavhalar\nЁшим 53га бориб қолганда кулки бўлганим қолди холос. Бишкекда юрганимда булардан айримлари мендан ҳатто нонларини яширишган эдилар. Бу ерга келганимда бир неча бор овқат тайёрлаб буларни чақириб мана енглар укаларим дедим. Бундайин махлуқларга яхшилик қилган одамни ўзи яхши эмас.\nҚудратга қўл кўтарган куним Тўлқинни ҳам урмаганимга минг бора афсусландим\nАслида кимнингдир аблахлиги учун бошқа бировдан хафа бўлиш яхши эмаслигини яхши биламан. Аммо сўнги пайтларда журналистлар деганда улардан узоқроғ юрсам дейман. Бундай хулосага келишимга сабабчилар: Қудрат Бобожонов ва Тўлқин Қораевлардир. Бундайим инсонларни (журналистларни) учратмагунимча улар тўғрисида фикрларим умуман бошқача эди.\nБир мен эмас, хатто улар тўғрисида бошқа одамларнинг фикри қандайлиги хусусидаги бўлиб ўтган ўзаро гапларни ёзишни лозим деб билдим. Бу ерга келганлардан биридан унинг дўстлари қаерга жойлашганлиги ва ватандошлардан кимлар борлигини сўрашибди.\nУ, бу ерда журналистлар борлигини айтганда унинг дўстлари: эҳ афсус яхши жойга тушмабсан, ҳалиям кечмас, иложи борича у ердан кўчиб кет ёки бўлмаса улардан узоқроғ юр дейишибди. Бу Қудрат ва Тўлқинга берилган баҳо. Бу ёш болаларни шу нарсага ақли етибдию мени эса ақлим етмабди. Қари нодонга ким ақл ўргатади деб шуни айтсалар керак-да.\nҚизиқ, дунёнинг ишларига ҳайронман. Бу чархи кажрафтор қотилга тахт берса, аблахга имкон берар экан. Хулқсизга шахват берса, диёнатсизга кишиларнинг ишончини қозонишини берар экан. Қудрат билан Тўлқинга эса қўлига қалам берибди. Билмадим буларни ким тарбиялаган, қандай муҳитда яшаганлар, лекин бола ўз отасига фохишаларни олиб келиб берганлиги ҳақида гапирганлари унинг муҳитини, тарбиясини ва кимлигини кўрсатиб туради.\nБулар халқга ва хақсизликга тенгданига хизмат қиладилар. Ҳозирнинг ўзида адолатсизликга қарши мақола ёзиб тугатмасдан турибоқ қўлларига телефонни олиб СНБга, бу ерда кимлар ва неча киши бор эканлигини олдимизда туриб айтади. Товба, фарзанд кўраман деб туғдираверар, туғаверар эканда. Буларни кўриб фарзандларимга инсоф тилайман.\nМайли, фарзандларим намоз ўқимасин, агар ўқишса фоҳишани қўйнидан турибоқ бомдодни бошламасинлар. Ҳар ҳолда одамийликни эъзозласинлар, фахш ва манавиятсизликни эмас. Буларни хурмача қилиқларидан – яъни журналист сифатидаги ижодларидан яна бири шуки, бир –бирларини устиларидан кулиб парнографик расмларни таёрлашларидир.\nБундай расимларнинг бир нечтасини (бу ерда бошқа одамларнинг расимлари ҳам бор) кўрганимдан сўнг уларга бу расимларни ўчириб ташлаш кераклигини айтдим. Укалар, билиб бўладими буни компютер дейдилар. Билиб – билмай босиб юборилса тарқалиб кетиши мумкин дедим. Оқибатда мен ҳақ бўлиб чиқдим. Булардан бири фалончи сизни расимингизни кўрибди деса бўладими. Тўлқиннинг ўғлини туғилган кунида ҳам шу хусусда гап бошланиб кетди. Булардан қаттиқ ранжиганимдан, ҳаммани олдида шу ишларни қилганни онасини шундай қаттиқ ҳақорат қилдимки агар орияти бўлган одам ё ўзини ё мени ўлдириши аниқ эди.\nҚудратга қўл кўтарган куним Тўлқинни ҳам урмаганимга минг бора афсусландим. Бир хисобда Каримов буларни бошидан тегирмон тошини айлантираётганидан хафа бўлмаслик керак экан. Ҳозирда, уни ўрнида мен бўлганимда, мен ҳам айнан шундай йўлни тутган бўлар эдим.\nУлардан бирининг сўровига биноан 3 ёки 4 маротаба мақола ёздим. Хозирда ҳам ёзганларим бор. Аммо буларни кўриб-билиб энди ёзиш ишларидан кўнглим совуди. Ҳар ҳолда мен ўзимни уларга тенглаштиришим ёки ёзишим бу мен учун ҳақорат эмасмикин деб ўйлаб қоламан. Шу билан бирга уларнинг сайтида мақолам чиқиб номим танилгандан кўра танилмагани яхшироқ.\n« SURGUN SUHBATLARIDAN Jahongir Muhammad: Karimovning kashfiyotlari(turkum-1) »


Чўкиб бораётган ўзбек футболи! – mulkdor.com\nЧўкиб бораётган ўзбек футболи!\nJuly 3 2019, 02:07 СпортЎзбекистон\nЭнг ачинарлиси шундаки, биз жуда секин чўкиб боряпмиз.\nШунчалар секин-ки, буни хатто ўзимиз ҳам сезмаяпмиз.\nМақоланинг сарлавҳаси бироз ғалати туюлсада, рамзий маънода олиб қаралганда айни ҳақиқат! Сабаби, футболимизнинг эртасини қўлга ола биладиган бирорта кўзи ёниб турган ёш футболчимиз йўқ! Келинг, гапни чўзмасдан мақсадга кўчайлик: бугун болалар футболи тўғрисида очиқчасига суҳбат қурамиз…\nШу кунларда бўлган воқеа!\nФутбол қизиқ нарсада! Унга бўлган меҳр ҳаммага ҳам юқавермайди. Аммо мен бир йигитчани биламан! Футбол деса «ўзини томдан ташлайдиган» лардан. Жияним. Тўғриси, ўзим ҳам бир неча йил Тошкент клубларида тўп сурган бўлсамда, футболчи бўла олмадим. Балки шу сабабли, балки яқин қариндошим бўлгани учунми, жиянимни жуда яхши кўраман. Мақтанишга йўймангу, унинг майдондаги чаққон ҳаракатлари ва совуққонлиги мени ҳайратда қолдиради. Очиғи унинг тўп билан муомалада бўлишини кўрсам, завқланиб кетаман… Жияним Аюб қарийб 5 йилдан бери пойтахтимизнинг нуфузли клубларидан бирининг академиясида тўп сурар эди. Бир кам дунё деганларидек, бечоранинг на акаси, на дадаси футболга сира қизиқмайди. Унинг суҳбатдоши кўпинча мен бўламан. Терма жамоанинг ўйинларига ўзим билан олиб бораман. Унинг стадионга кўзлари ёнганча тикилишини кўрганингизда эди…\nШу йилнинг бошида Аюб аллақайси клуб билан ўйнаймиз, илтимос, томоша қилгани келинг, уйдагиларни вақти йўқ экан деб қолди. Раъйини қайтаргим келмади. Иккаламиз автобусда йўлга тушдик. Аюбнинг «боши осмонда», нуқул кулиб гапиради…\n…Ёш болаларга мўлжалланган сунъий чимли майдонга кириб келдик. Ҳеч ким йўқ. Савол назари билан қарасам, «атайин эрта келдик, мен обдон қизишиб олмоқчиман»,- дея катталардек салмоқланиб гапирган эди, кулиб юбордим.\nСекин-аста қолган болалар ҳам кела бошлади. Деярли барча болаларни ота-оналари ўз машиналарида олиб келди(аксариятиники хорижий русумдаги машиналар). Улар билан келганлар болаларни олиб келган бўлишди-ю, дарров телефонларини қўлларига олиб ижтимоий тармоқларга шўнғиб кетишди. Мен қизиқувчанлик билан уларни кузатиб ўтирибман. Энг қизиғи ўзи ўзбек бўлсада, нуқул болаларига русча гапиришади. Бир боланинг эркалиги ҳаммасидан ўтиб тушди. У онасидан телефонини беришини талаб қилди. Учрашув бошланишига 20 дақиқа қолган бир пайтда бояги болакай онасининг телфонида катта иштиёқ билан ўйин ўйнаш билан машғул эди. Жияним эса чигал ёзди машқлари билан банд. Телефон ўйнаётган болага кўзи тушган болаларнинг баъзилари уни ёнига келиб ўтириб ҳам олишди. Қизиқишим ортиб уларни кузата бошладим. Наҳотки, шу болалар эртага футболимиз келажаги бўлса?! «Йўғ-э»,- деганча соатимга қарадим. Бу орада рақиб жамоа футболчилари катта қорин қўйган бир амаки билан кириб келди. Улардан сўнг Аюбнинг устози ҳам пайдо бўлди. 30 ёшлардаги қотмадан келган йигитнинг кўзлари жуда қаттиқ эди… ёки менга шундай туюлдимикан?!\nУчрашув бошланди. Аюб заҳирада қолдирилди. Тўғриси, бу болаларнинг тўп тепиши футболга сира ўхшамас, нуқул тўп атрофида бир нечта бола ўралашиб қоларди. Бошида у қадар эътибор қаратмадим. Бироз аввал онасининг катта телефонини ўртоқларининг олдида фахр билан ўйнаб ўтирган бола нуқул тўпни олдирарди. Ўзиям дўмбоққина бола экан, ҳеч кимга ета олмай ҳансираб ҳам қолди. Жияним эса, тик оёқда, кўзлари майдонда, эскириб, униқиб кетган бутсасини нуқул чимга ишқалаб, майдонга отилиб тушиб кетай деб турибди. Шу тобда у футбол оламига шўнғиб кетган, ҳеч нарсани ўйламас, ҳозир унинг учун бутун бир дунё «борса келмасларга» кетгандек эди, гўё…\n…Ўйин биринчи бўлимнинг ўрталарига келиб, жамоалар бир нечта ўйинчини ўзгартиришга ҳам улгурди. Кутаман, кутаман, негадир Аюб майдонга тушмаяпти. Тайм якунланди ва иккинчи бўлимга бутунлай бошқа таркиб туширилди, бироқ яна жияним таркибдан четда қолиб кетди. Учрашувда 0 : 2 ҳисобида ортда боряпмиз. Аввалига бирор нима дейишга ҳижолат бўлиб турган эдим, чидаб тура олмадим. Мураббийнинг олдига бориб нега жияним майдонга тушмаётгани билан қизиқдим. У совуққина «ҳозир тушади»,- дея гапни қисқа қилди. Бу пайтга келиб ўйиннинг 4 дан 3 қисми ўтиб бўлган эди… Аюб майдонга тушишини эшитиб сакраб юбораёзди. Уни кўриб ғалати бўлиб кетдим. У дўмбоққина боланинг ўрнига майдонга тушди. Тушди-ю, ўйин тубдан ўзгариб кетди. У нуқул жамоадошларига қўли билан ишора қилиб узоқроқ ўйнашни буюрар, тўпни эгаллаб олиши билан ҳимоядан ҳужумга ўқдек учиб кетарди. Унинг ҳаракатлари бежиз кетмади. Майдон марказида тўпни олиб қўйди, бир ўзи 3 та болани шундай осонлик билан алдаб ўтиб кучли зарба билан тўпни дарвозага михлаб қўйдида, тўпни тўрдан олиб майдон марказига югуриб кетди. Тўғриси, голни кўриб бақириб юбордим.\nЯширмайман, Одил Аҳмедов Қатар дарвозасини узоқ масофадан туриб кучли зарба билан ишғол қилганида ҳам бунчалар хурсанд бўлмаган эдим! Жияним туфайли ғурур ҳисини туйиб атрофимдаги ота-оналарга қараган эдим, ишонасизми, бирортасининг футбол билан иши йўқ. Кимдир телефонда гаплашиб ўтирибди, қолганлари эса аллақачон машинасига чиқиб кетган эди. Аюб ўйин сўнгигача яна гол урушга уриндию, бошқа гол ура олмади. Вақт камлик қилди шекилли..!\nУчрашув тугаши билан мураббийнинг олдига отилдим. У бўлса, ҳар бир болани кўриб олиши кераклигини ва яна алла нималарни айтиб ўзини оқлади. Тўғриси, у билан ортиқча гаплашгим келмади, балки у ҳақдир деб ўйладим. Аюбни қидирдим. Қолган болалар кийинишга тушиб кетган бўлса, у майдонда бир ўзи тўп тепиб юрарди. «Ўйинга бўлган чанқоғИ қонмаган шекилли»,- деб уни кутиб турдим. Ўйиндан сўнг бирга уйга қайтдик. У урган голи ҳақида тўлқинланиб гапирар, осмонларда учиб кетаётгандек эди…\nМен «Устозинг кейинги сафар сени асосий таркибда туширар экан»,- десам, у кулиб қўл силтадида, «доим шундай дейдилар, бироқ туширмайдилар. Бугун сиз бўлганингиз учун тушурди-ёв, ўтган сафар бир дақиқа ҳам ўйнамаган эдим»,- деди. Мен қизиқиб нега десам, у синиқ оҳангда «Биз ҳар учрашув олдидан устозимизга 50 минг сўмдан йиғиб берамиз. Ким бермаса, деярли майдонга тушмайди. Бу пулларни бизнинг харажатларимиз учун ишлатишларини айтадилар. Ака, ҳеч ким кимга айтманг, мен дадам маршрутка учун йўлкирага берадиган пулларни автобусда юриб йиғиб боряпман. Яна 20 минг йиғсам (пойтахтнинг яна бир клуб номини айтди) фалончи клуб билан учрашувда майдонга тушаман», деди. Тўғриси, қотиб қолдим. Жаҳл устида ортга қайтмоқчи эдим, Аюбни ўйлаб ўзимни босдим. Кайфиятим бирданига тушиб кетди. Йўқ-йўқ, жияним асосий таркибга пул сабабли туша олмагани учун эмас, ўзбек футболининг пойдевори шу қадар нимжонлиги учун! Жияним тезроқ 50 минг жамғариши мақсадида яна автобусда кетдик…\nЎша ишдан кўп ўтмай унинг футболни ташлаганини эшитдим. Ўша куниёқ амаким билан шу мавзуда гаплашдим. Улар «шуғулланаётгани учун тўлайдиган ойлик пули бироз кўтарилди, боз устига йўл ҳақи ҳам ошиб кетди»,- дея елкаларини қисдилар. Ишонасизми, ичимда нимадир узулиб кетгандек бўлди…\nХўш, менинг амаким қўли калталиги ва ортиқча харажат сабабли футбол деса ўзини «томдан ташлайдиган» боласини футболдан ажратиб олмоқда. Жиянимдан минг чандаон иқтидорли футболчиларнинг ҳам тақдири шундай бўлмайди деб ким айта олади? Ривожланаяпмиз дея бонг ураётган футболимиз амалдорлари орасида айнан шу саволга жавоб бера оладиган инсон борми? Ўзбекистон дунё давлатлари орасида футболни ривожлантириш учун давлат бюджетидан каттагина пул ажратадиган кам сонли давлатлардан бири бўлсада, нега ҳали – ҳамон ижтимоий муаммолар бизни деворга сиқиб бормоқда? Майли, менинг жиянимдан 2- Қосимов чиқмас, бироқ қарийб 35 миллион аҳолиси бор юртда Қосимов ёки Аҳмедов даражасидаги иқтирдорли футболчилар йўқ дейдиган мард борми? Нега улкан давлатимиз бўйлаб селекция ишлари олиб борилмаяпти? Иқтидорли футболчиларимиз кашф этилган тақдирда ҳам нега профессионал даражага чиқа олмай «синиб» кетмоқда? Болалар футболи тобора пастга қараб кетмоқда. Яқинда Тожикистонга 0 : 4 ҳисобида мағлубиятга учрадик. Ёшларимиз ЖЧларда анчадан бери иштирок эта олишмаяпти. Бу фактлар бизнинг секинлик билан чўкиб бораётганимизнинг исботлаб бермоқда. Тўғриси, мен бу мақолани жияним учун ёзмадим. Биламан, вилоятларда ундан минг чандон иқтидорли болалар кўча чангитиб ямоқ солинган эски тўпларни завқу-шавқ билан тепиб юрибди. Менга айнан шуниси шуниси алам қилмоқда. . .\nБу муаммоларни ҳал қилмасдан туриб терма жамоадан натижа талаб қилманг! Сабаби, футболимизнинг пойдевори саналадиган болалар футболидаги муаммолар ҳал қилинмагунича биз мустаҳкам жанговор жамоа туза олмаймиз.\nҚатар футболининг ривожи тагида нима ётганини кўпчилик яхши билса, ажаб эмас. Улар аввалига хорижлик мураббийларни терма жамоада қўлқопдек алмаштириб фойда кўрмагач, ҳаммасини бошидан бошлашга қарор қилишди ва болалар футболини мустаҳкамлаш орқали бирин кетин катта ғалабаларга эриша бошлашди. Бу кетишда тез орада Виетнам, БАА ва Хитой ҳам бизни қувиб ўтади (балки улар биздан ўтиб ҳам кетишгандир, биз эса сезмай қолгандирмиз) ва биз Осиёнинг кучли 10 та терма жамоаси сирасига ҳам кирмай қоламиз… Бошида бир нималар қиламиз: ички биринчилигимзнинг номини ва форматини ўзгартирамиз, клубларга қандайдир шартлар қўямиз, ала нималарни ўйлаб топамиз ва охири 10-ўринга ҳам кўникамиз…\nФутболи ривожланган давлатарнинг 99,9 фоизи болалар футболига бўлган эътибори туфайли ҳозирги мавқейига чиқиб олгани ҳеч кимга сир эмас. Ўзбек футболининг янги даражага олиб чиқиш учун биринчи навбатда болалар футболининг савиясини кўтариш ва янги лойиҳаларни ўйлаб топпиш сув ва ҳаводек зарур! Футболимиз жонкуярлари бу мавзу устида бироз бош қотиришлари шарт! Зеро пойдевори мустаҳкам бўлмаган иморатнинг деворлари бугун ёки эртага албатта дарз кетди…\n«реал» зинедин зиданни бош мураббий қилиб ...\n«Реал» клуби Зинедин Зиданни бош мураббийликка тайинлади. Бу ҳақда клуб матбуот хизмати хабар бермоқда. Клуб раҳбарияти Сантьяго Соларини истеъфога чиқарди ва Зинедин Зидан ...\nСпортMarch 11 2019, 06:03\nЖаҳонSeptember 19 2019, 12:09\nПрофессионал боксчи улуғбек собиров фаолиятидаги ...\nПрофессионал рингда мағлубият нималигини билмай келаётган ўзбекистонлик боксчи Улуғбек Собиров фаолиятидаги еттинчи жангини Таиланднинг Бангкок шаҳрида ўтказди. 8 раунд этиб ...\nСпортAugust 13 2018, 04:08


Ургут шаҳридаги «Пастки Калангар» маҳалласида бир гуруҳ отахонларни ҳашар устида учратдик. Улар маҳалла ёшларига бош бўлиб, кўчаларни ободонлаштириш билан шуғулланаётган экан.\nАввалига эътибор бермаган эканмиз, кўчада бир қатор қилиб арчалар экилган, оёқ остига чиройли қилиб тош терилган. Арчалар орасида ўриндиқлар, ёнида чиқинди қутилари ўрнатилган. Қисқаси, кўчанинг умумий кўриниши нафақат қишлоқ жойида яшайдиганлар, балки шаҳар маҳаллалари ҳам ҳавас қилгулик даражада.\nТўхтаб, отахонларга ҳорманглар, деб уларни суҳбатга тортдик. Кўчадаги ободончиликларнинг ташаббускори нафақадаги шифокор Салоҳиддин ота Жалолов экан. 5-6 йиллар аввал узунлиги 1 километрча келадиган кўчани обод ва намунали кўча қилиш саъй-ҳаракатлари бошланган ҳамда бугун анча ишлар қилинган.\n«2013 йилда қўшни отахонлар билан ҳовлиларимизни кўча қисмини ободонлаштириш ҳақида бир тўхтамга келдик ва иш бошладик. Ўшанда кўчамиздаги дарахтлар тартибсиз экилган эди. Кўча тарафда тераклар шундоққина электр симлари остида тартибсиз ўсар ва ҳар гал шамол бўлганда симлар бир-бирига тегиб нимстанцияни портлатиб юборар ёки хонадонлардаги электр жиҳозларни куйдирар эди.\nИшни ўша теракларни кесиб, ўрнига арча экишдан бошладик. Бир-икки йилда арчалар кўзга ташланиб қолгач, улар орасига ўриндиқлар ва чиқинди қутилари ўрнатдик. Кейин оёқ остига чиройли қилиб тош теришни мақсад қилдик. Ўзимиз тарафларда ҳам тош кўп, аммо бизга автомобиллар босганда ҳам эзилиб кетмайдиган пишиқ тошлар керак эди. Бундай тошларни Жиззахдан топиб келдик. Оёғингиз остидаги тош терилганига 6 йил бўлди, кўриб турибсиз, улар яхши ҳолатда сақланаяпти.\nМаслаҳатлашиб, кўчамизни бошдан оёқ мана шундай чиройли кўринишга келтиришни мақсад қилдик. Тан олиш керак, бу ташаббусимизга қарши бўлганлар ҳам бўлди. Айримлар ҳозир ҳам қаршилик қилаяпти. Аммо биз тўхтамоқчи эмасмиз. Кўчамизни Ургут-Панжекент йўлига (яъни Ургут-Булунғур йўли) туташган қисмигача мана шундай чиройли қилиш ниятимиз бор. Бу ташаббусни бошлаганимизга 7 йил бўлди. Худо хоҳласа кейинги йилда кўчамизни охиригача мана шундай чиройли кўринишга келтиришни мақсад қилганмиз», дейди Салоҳиддин ота.\nКейин отахон кўча бошидаги электр тақсимловчи нимстанцияни кўрсатди. Турли мурожаатлар ортидан мамлакатимизнинг кўплаб ҳудудларида бўламиз ва аксарият жойларда нимстанциялар қаровсиз, ўткинчилар учун хавфли, очиқ ҳолатда бўлади. Ҳашарчи отахонлар эса нимстанцияни панжара билан ўраб, тепасига темир қоплама ҳам қилиб қўйишган.\n«Мана шу нимстанция ва унга тортиб келинган бетон симёғочларни 2006 йилда ҳашар йўли билан қилганмиз. Шунча йиллардан бери нимстанциянинг атрофи очиқ ва қаровсиз ҳолда ётган эди. Бу йўловчиларга, айниқса, ёш болалар учун хавфли. Шу йил баҳорда нимстанцияни чиройли қилиб рангладик, атрофини панжара қилиб ўрадик ва бир қисмига темирдан қоплама қилдик.\nЯқинда Ургут электр тармоқлари корхонасини раҳбари келиб, қилган ишларимизни кўрди ва хурсанд бўлди. У тез орада кўчамиздаги эски, чириган ёғоч симёғочларни янги бетон симёғочларга алмаштириб беришини ваъда қилди. Агар мустақилликкача шу ишни бажариб берса, тўйга тўёна бўларди», дейди Салоҳиддин ота.\n«Дўхтир бобо (Салоҳиддин Жалоловни шундай чақиришади) билан мана шу тошларни Жиззахдан олиб келганмиз. Илк арча кўчатлар экилганидан бошлаб бугунгача уларни парвариши билан ўзимиз шуғулланамиз. Мени ўзим устаман. Мана бу сув тарқатадиган миноранинг ғиштларини ҳам ўзимиз терганмиз.\nБошқа жойларга борганимизда бирор яхши ташаббусга кўзимиз тушса, келиб кўчамизни обод қилиш учун ўшандан фойдаланамиз. Ёшларга бош бўлиб дарров ҳашар ташкил қиламиз. Маблағни ҳам ҳар ким кўнглидан чиқариб беради, кимдир пенсиясидан, кимдир маошидан дегандай.\nБу ишларни болаларимиз ва набираларимиз учун қилаяпмиз. Мана шу чиқинди қутиларини ўрнатиб, набираларимизга кўчага чиқинди улоқтирмаслик кераклигини, қаерда бўлса ҳам чиқиндиларни махсус қутиларга ташлашни, бу ишни ўртоқларига ҳам тайинлашни сўраб, сабоқ бердик», дейди отахонлардан бири Жалилов Маҳмадали.\nСалоҳиддин ота отахонлар билан бажарган ишларини гапириб берар экан, шу пайтгача ёрдам сўрамаган ҳокимиятдан энди ёрдам сўрашини билдирди: «Кўчамизни охиригача мана шундай чиройли кўринишга келтириш учун арча кўчатларини сотиб олиш, йўл четига бетон ариқлар қилишни ва бошқа майда-чуйда ишларни ҳашар йўли билан эплаймиз. Аммо кўчанинг ўзига салкам бир километр жойга тош териб чиқиш учун катта маблағ керак бўлади. Асфальт қилайлик десак, бунга ҳам биз отахонларнинг пенсиямиздан ажратадиган пулимиз етмайди. Шу учун Ургут туман ҳокимиятига кўчамизни асфальт қилиб беришни сўраб мурожат қилмоқчимиз. Ўйлаймизки, улар ижобий жавоб беришади», дейди отахон.\nБугунги кунда танасида куч-қуввати етарли бўлган инсонларни ҳам умум манфаати йўлида қилинадиган ҳашарларда иштирок этиши камайган пайтда бу отахонларнинг қилаётган ишлари намуна қилиб кўрсатишли, бизнингча...\nТасвирчи ва монтаж устаси Фахриддин Ҳотамов


Ўзбекистонга Хитойнинг Sinovac вакцинаси олиб келиниши мумкин - Zamin.uz\nЎзбекистонга Хитойнинг коронавирусга қарши Sinovac вакцинаси келтирилиши мумкин. Бу ҳақда Коронавирусга қарши кураш штаби аъзоси Нурмат Отабеков маълум қилди.\n«Жаҳон соғлиқни сақлаш ташкилотининг маълумотларига кўра, COVAX дастури доирасида Хитойнинг ‘Синофарм’ фирмасида ишлаб чиқарилган вакцина — Sinovac вакцинаси Ўзбекистонга олиб келиниши эҳтимоли бор», — деган у 12 май куни АОКАда ўтказилган брифингда.\nШунингдек, унинг маълум қилишича, Россиянинг «Спутник V» вакцинасини 1 миллон доза олиш учун буюртма берилган. Ҳозирда 50 минг аҳолини эмлаш учун 100 минг доза вакцина олиб келинган. Қолган буюртмалар келиши билан хавф остидан ташқари бўлган аҳолига ҳам таклиф этилади.\nЭслатиб ўтамиз, 17 март куни Ўзбекистонга AstraZeneca вакцинасининг 660 минг дозадан иборат биринчи партияси олиб келинди. COVAX дастури бўйича Ўзбекистонга 2 миллион 256 минг доза AstraZeneca вакцинасини етказиб бериш режа қилинган. Унинг навбатдаги партияси июнь ойида олиб келиниши кутилмоқда.\n23 апрелга ўтар кечаси Ўзбекистонга «Спутник V» вакцинасининг биринчи партияси етказиб берилганди (айнан қанча миқдорда вакцина олиб келингани маълум қилинмаган). 27 апрелга ўтар кечаси ушбу вакцинанинг навбатдаги партияси олиб келинди. Аммо Соғлиқни сақлаш вазирлиги айнан қанча вакцина олиб келинганини маълум қилмаган.\n27 апрель куни Хитойдан ZF-UZ-VAC 2001 ўзбек—хитой вакцинасининг 1 миллион дозаси ҳам олиб келинди. Хитой—ўзбек вакцинасининг 1 миллион дозадаги дастлабки партияси 27 март куни олиб келинган.\nСоғлиқни сақлаш вазирлиги маълумотларига кўра, Ўзбекистонда 11 май куни жами 62 262 киши COVID-19’га қарши эмланди. Шулардан 21 524 нафари биринчи босқичда, 40 738 нафар фуқаро эса иккинчи босқичда эмланган. «Замин» янгиликларини «Вконтакти»да кузатиб боринг\nЯнгиликлар » Жамият » Ўзбекистонга Хитойнинг Sinovac вакцинаси олиб келиниши мумкин


Шундай хўрозлар бор: «биз қичқирмасак, тонг отмайди» деб ўйлайди » JIZZAXCITY.UZ - Жиззах ахборот портали\nЖиззах ахборот портали » Жамият » Шундай хўрозлар бор: «биз қичқирмасак, тонг отмайди» деб ўйлайди\nОллоҳ хоҳламаса, минг қичқиринг, тонг отмайди. Ҳаётнинг бошланиши Оллоҳнинг измида бўлганидек, тугаши ҳам унга боғлиқдир. Оллоҳ бандасига ёмонликни истамайди. Ҳатто шайтонга ҳам бор ҳунарини кўрсатиши учун имкон беради, ваъдасига вафо қилади, токи шайтоннинг турган-битгани кибрдан иборат гаплари гаплигича қолиб кетмасин.\nҚонимизга сингиб кетган «фалон иш мен сабабли амалга ошди», «мен бўлмасам, мана бу иш бўлмас эди», «бу ишнинг натижаси менга боғлиқ» каби ўз-ўзига баҳо беришлар, аслида, бизнинг шайтондан олган дарсларимиз натижасидир. Бизлар дўст қолиб, душманга шогирд тушдик. «Устоз»нинг мақомини шунчалар улуғладикки, натижада «устоз» бизларга бор ҳунарини ўргатди. Ҳатто «устоздан ўтган шогирд» мақомига етганлар ҳам бўлди. Ҳолбуки, шайтоннинг «хайрихоҳ»лиги биз чоҳга қулаган ондаёқ тугайди ва у бизни мағлуб қилиб, ўзи ғолиб ҳолда ортга қайтади. Шунда шўрлик инсон беихтиёр: «Худойим... » деб Яратганни эслаб қолади, ҳозиру нозир Зот – Оллоҳ ўша заҳоти бандасига ёрдамга келади.\nҲолбуки, биз бир умр Оллоҳга итоатсизлик қилиб келдик, ҳаётни, ризқни, обрўни, барча неъматларни Оллоҳдан қабул қилиб, сўнгра Унга орқа ўгирдик. Лекин буюк Зот бизни ташлаб қўймайди, ҳар қандай ҳолатда дуо қилган бандасини эшитади. «Энди ҳаммаси тамом» деб тушкунликка тушган пайтингизда ҳали имкон борлигини эслатиш учун Оллоҳ қаршингизда ҳозир бўлади. Агар Оллоҳ истамаса, на тонг отишини, агар Оллоҳ хоҳламаса, на тун ботишини айтиш учун келади. Қанча чиранманг, агар Оллоҳ хоҳламаса, тонг отмайди..